Uillut il.il. pillugit Kalaallit Nunaannut nalunaarut
Inuussutissanik nioqqutissat il.il. pillugit inatsimmik Kalaallit Nunaannut  atuutilersitsineq pillugu peqqussummi nr. 523, 8. juni 2004-meersumi  § 9, imm. 2, § 10, § 12, § 36, § 46, imm. 2, § 47, § 50, imm. 2, § 56, § 58, § 59, § 62, imm. 4 kiisalu § 69, imm. 3 malillugit, avatangiisinut- aamma inuussutissanik nioqqutissanut minister-imit aqunneqartumi inuussutissanik nioqqutissanut- aamma uumasut nakorsaannut suliassaqarfiup ilaani Kalaallit Nunaanni Fødevarestyrelsen-ip aamma Kalaallit Nunaanni Namminersorlutik Oqartussat suliassaat aamma piginnaatitaaffii pillugit nalunaarummi nr. 1005, 25. august 2017-meersumi § 3, imm. 1-i naapertorlugu piginnaatitsineq malillugu tulliuttut aalajangersarneqarput:

Kapitali 1
Suliassaqarfik aamma isumasiuutit
§ 1. Nalunaarut manna tunisassiornermik susassaqarfimmik aamma tukertitsiveqarfinnik, uillunik il.il. katersiffiusartunik, alapernaarsuinermik ilaqarpoq.
Imm. 2. Taamaallaat, Kalaallit Nunaata iluani nioqqutiginissaannut naatsorsuussanik, inuussutissanik nioqqutissanut tunisassiortunut inuussutissanik nioqqutissanut suliffeqarfinnut, nalunaarut atuutinngilaq.
Imm. 3. Tunisassiorfigineqartartut immikkoortitigaasut avataanni katersugaasartut uiluiit (Pectinidae), siuteqqut nakkartitsivikkuugaanngitsut aamma tinumasulinnik (kapinaaluttunnik) amillit nakkartitsivikkuugaanngitsut, § 3, imm. 2-3, § 6, imm. 1-3 aamma imm. 5, § 7, imm. 1-2, § 9, § 10, § 32 aamma § 33-mi aalajangersakkanut taamaallaat ilaatinneqarput.
Imm. 4. Aammattaaq, uillunik il.il. saliinermut aamma piareersaanermut atorneqartartumik, imarmik minguitsumik atuinissaq nalunaarummi ilaatinneqarpoq.

§ 2. Nalunaarummi matumani isumasiuutit makkunani atuupput: 
1) inuussutissanik nioqqutissanut suliffeqarfiit pillugit Kalaallit Nunaannut nalunaarut, aamma
2) Uumasunit inuussutissanik nioqqutissanik pisortat nakkutilliinerannik aaqqissuussineq pillugu Kalaallit Nunaannut nalunaarut.
Imm. 2: Nalunaarummi matumani tulliuttut pineqartillugit ima paasineqartassapput: 
1) Uillut il.il.: Uumasut aqitsut marloqiusanik qaleruallit, tinumasulinnik (kapinaaluttunik)  amillit, sækdyr-it (immap naqqani nippusimagajuttut uumasut) aamma siuteqqut.
2) Quajaatit toqunartullit: Quajaatit aamma quajaatit toqunartuinik sanaartorsinnaasut quajaatit toqunartoqarsinnaasut.
3) Quajaatit toqunartui: Quajaatinit sanaartugaasartut toqunartut, inunnilu nappaatinik pilersitsisinnaasut aammalu uilluni il.il. eqiterussinnaasut.
4) Katersuineq: Tunisassiorfittut sumiiffinniit aamma avalatsitseqqittarfinniit uillunik il.il. pinngortitami uumasunik pingaarnertut tunisassiortuusut katersuisarnerat aamma aalisartarnerat kiisalu pingaarnertut tunisassiortut tukertitsiviiniit aamma tukertitsiveqarfinniit uillunik il.il. katersuineq.
5) Tukertitsiveqarfik: Tunisassiorfeqarfiup ilaani aalajangersimasumi uillunik il.il. tukertitsiveqarnissamut, pingaarnertut tunisassiortoq Kalaallit Nunaanni Namminersorlutik Oqartussaniit, Piniarnermut aamma Aalisarnermut Naalakkersuisoqarfimmiit akuersissummik pissarsisimalluni, imaani nivinngaassukkanik atortoqarfik.
6) Saniatigut pisat: tunisassiorfeqarfimmi ammaannartumi katersugaasut, kisianni art-imik pineqartumik katersuiffiunngitsumi, pinngortitami uumasut uillut il.il.
7) Tunisassiorfeqarfik: Pingaarnertut tunisassiortup uillunik il.il. katersuiffigisartagaa sumiiffik Fødevarestyrelsen-imit isumasiuusigaasoq.
8) Sumiiffik killigaq: Tunisassiorfeqarfimmiit eqqaamiorisaminit  uumassusillit minnersaannik allaanerusumik immikkoortitigaassusilik, Fødevarestyrelsen-imit isumasiuusigaasoq sumiiffik. Sumiiffik killigaasoq sumiiffiup qiterisaatut sumissusilikkamiit 1,5 sømil-imik radius-ilittut nalunaarsugaassaaq.
9) Tunitsivittut tigooraavik: Nerisarineqarnissaannut tulluartunik marloqiusamik qalerualinnik uumasunik aqitsunik uumatillugit tigooraanissamut, piareersaanermut, errortuinermut, eqqiaanermut, immikkoortiterinermut, poortuinermut aamma assartuutinik poortuinermut nunami imaluunniit imaani inissisimaffilik suliffeqarfik.
Kapitali 2
Tunisassiorfeqarfinni aamma tukertitsiveqarfinni katersuisarneq

§ 3. Uillunik il.il. katersuisarneq, taamaallaat kapitali 3 aamma kapitali 9 naapertorlugit ammasut aammalu kapitali 5-mi aalajangersakkat malillugit immikkoortitigaasut imaluunniit kapitali 7-mi aalajangersakkat malillugit akuerisaasut, ilanngussaq 1-imi eqqaaneqartut tunisassiorfeqarfiit aamma tukertitsiveqarfiit iluanni suliarineqarsinnaatitaavoq, taamaattoq imm. 2 aamma 3 takukkit.
Imm. 2. Ilanngussaq 1-i naapertorlugu tunisassiorfeqarfiit, § 6, imm. 1-2 naapertorlugu, Fødevarestyrelsen-i nittartakkamigut (www.fvst.dk) matusinissaq imaluunniit annertusisamik alapernaarsuinissaq pillugu nalunaaruteqanngippat immikkoortitigaassuseqanngitsuniit tunisassiorfeqarfinniit, uillunik (Pectinidae), nakkartitsivikkoortitaanngitsunik siuteqqunik aamma tinumasulinnik (kapinaaluttunik) amilinnik katersuinissamut ammapput.
    Imm. 3. Uillut pillugit eqqiluisaarnermik aamma peqqissusaasa pitsaassusaannik annikillisitsinermut patsisaasinnaasuniit illoqarfinniit, nunaqarfinniit aamma eqqaavissuarniit- aamma immap naqqanik tigooqqakkanik eqqaavinniit, imermik errortuutikumik aniatitsivinniit kiisalu umiarsualiveqarfinniit, angallataasivinniit aammalu mingutsitsivinniit assingusuniit 2 sømil-inik ungasissullip iluani, uillunik il.il. katersuisoqaqqusaanngilaq.

Kapitali 3
Quajaatinik toqunartulinnik aamma quajaatit toqunartuinik alapernaarsuineq
Tunisassiorfeqarfinnik aamma tukertitsiveqarfinnik ammaaneq
§ 4. § 11 naapertorlugu aammalu tunisassiorfeqarfinni ataasiakkaani pinngortitami uumasut uillut il.il. art-iinik ataasiaakkaanik katersuinermut aammalu tukertitsiveqarfinni ataasiakkaani uumasut uillut il.il. art-iinik ataasiaakkaanik katersuinermut immikkoortillugit, pingaarnertut tunisassiortoq ataasiakkaatut imaluunniit pingaarnertut tunisassiortunik eqimattaq imaaliorpata, 
1) § 11 naapertorlugu pingaarnertut tunisassiortoq imaluunniit pingaarnertut tunisassiortunik eqimattaq, tunisassiorfeqarfimmik imaluunniit tukertitsiveqarfimmik ammaaneq sapaatit akunneranik sioqqullugu ilanngussaq 2-mi aalajangersakkat malillugit art-imi pineqartumi uillunik il.il. uumasunik misiliummi misiliutissanik tigusippat nassiullugillu kiisalu quajaatit toqunartuinik imaqassutsimut misissukkanik qulakkeerippat,
2) § 11 naapertorlugu pingaarnertut tunisassiortoq imaluunniit pingaarnertut tunisassiortunik eqimattaq, tunisassiorfeqarfimmik imaluunniit tukertitsiveqarfimmik ammaaneq sapaatit akunneranik sioqqullugu, ilanngussaq 3-mi aalajangersakkat malillugit, tunisassiorfeqarfimmiit imaluunniit tukertitsiveqarfimmiit imermik misiliutinik tigusippat nassiullugillu kiisalu sæt-imi misiliutissani quajaatit toqunartuinik imaqassutsimut misissukkanik qulakkeerippat,
3) pingaarnertut tunisassiortoq imaluunniit pingaarnertut tunisassiortunik eqimattaq, misissueqqissaarinermik inernernik Fødevarestyrelsen-imut nassiussinissamik qulakkeerippat,
4) uilluni il.il. quajaatit toqunartuinik imaqassutsit ilanngussaq 8-mi peqqissutsimut killigititanik malinnittut, misissueqqissaarinerit inerneri takutitsippata, aamma
5) misissueqqissaarinermi inernerit tunuliaqutaralugit, tunisassiorfeqarfinneersut imaluunniit tukertitsiveqarfinneersut uillut il.il. nerisassatut naleqquttutut Fødevarestyrelsen-imit nalilerneqarpata, 
Fødevarestyrelsen-imit ammaanneqassapput.
    Imm. 2.  Ilanngussaq 1-imi allassimasunik tunisassiorfeqarfiit normuinik allallugit imaluunniit tukertitsiveqarfiit akuersissutitut normui allallugit tunisassiorfeqarfiit aamma tukertitsiveqarfiit sorliit katersuinissamut ammanersut pillugit Fødevarestyrelsen-imit nittartakkamikkut (www.fvst.dk) -kut nalunaaruteqartoqartassaaq.

§ 5. Tunisassiorfeqarfik imaluunniit tukertitsiveqarfik ullut arfineq marlukkaarlugit ammarneqartassaaq aammalu tamatuma kingorna imaaliinnarlugu matuneqartassalluni, taamaattoq imm. 2-3 takukkit.
Imm. 2. Tamatumani pingaarnertut tunisassiortoq imaluunniit pingaarnertut tunisassiortunik eqimattaq § 11 naapertorlugu, sapaatit akunnerini tamani katersuiffimmi ullormi siullermi, quajaatit toqunartui pillugit misissuinissamut uillunik il.il. misiliutinik, aamma quajaatit toqunartut pillugit misissuinissamut imermik misiliutinik tigusippat, tunisassiorfeqarfik imaluunniit § 4-mi aalajangersakkat malillugit tunisassiorfeqarfik imaluunniit tukertitsiveqarfik ammatiinnarneqarsinnaavoq.
Imm. 3. Tunitsiveqarfimmik imaluunniit tukertitsiveqarfimmik piffissami juullip ukiortaallu akornanni sapaatit akunnerini marlunni ammatitsineq atuutitiinnarneqarsinnaasoq, Fødevarestyrelsen-imit aalajangerneqarsinnaavoq.

Tunisassiorfeqarfinnik aamma tukertitsiveqarfinnik matusineq aamma ammaaqqinneq
§ 6. Quajaatit toqunartuinik imaluunniit uilluni il.il. quajaatit toqunartuinik peqassusia tunisassiat nerineqarsinnaanerisa naleqqutissusiannut sunniuteqartoq nalilerneqarpat, tunitsiveqarfinnik imaluunniit tukertitsiveqarfinnik aalajangersimasunik matusinikkut Fødevarestyrelsen-imit katersuinissaq inerteqqutigineqarsinnaavoq, taamaattoq § 7-i takujuk.
Imm. 2. Misissuinermi misissueqqissaariaaseq sorleq atorneqartoq apeqqutaatinnagu, uillunik il.il. misissuinerit, uilluni il.il. quajaatit toqunartuinik imaqassuseq, ilanngussaq 8-mi peqqissutsimut naligitinneqartut killissarititaasa nalinginik qaangiisut takutitsippata, tunisassiorfeqarfiit aamma tukertitsiveqarfiit Fødevarestyrelsen-imit matuneqassapput tunisassianillu attuumassutilinnik utertitsisoqarnissaanik peqqusissuteqassalluni.
Imm. 3. Imermik misiliutit imminnut malitsigiissillugit minnerpaamik 48 tiiminik akunneqartillugit tiguneqarsimasunik misissueqqissaarnermi inernerit, quajaatinik toqunartulinnik annertussutsinik akuerineqarsinnaasumik imaqassusianik, ersersitsisunik quajaatinik toqunartulinnik imaqarneranik takutitsippata, imm. 1-i malillugu quajaatinik toqunartunik peqarneranik peqquteqartumik matuneqarsimasuni tunisassiorfeqarfinni aamma tukertitsiveqarfinni katersuinissaq Fødevarestyrelsen-imit ammaqqinneqarsinnaavoq. Imermik misiliutinik tigusineq, nassiussineq aamma misissuineq kiisalu inernernik nalunaaruteqarneq, § 4, imm. 1, nr. 2-mi aalajangersakkat malillugit suliarineqartassapput.
Imm. 4. Matusinerup sapaatit akunneri imminnut malittut marluk kingorngisigut, ilanngussaq 8-mi peqqissutsimut killigititaasut ataallugit quajaatit toqunartuinik imaqartut takutitsippata, imm. 2 malillugu uilluni il.il. quajaatit toqunartuinik peqarneranik peqquteqartumik matuneqarsimasuni tunisassiorfeqarfinni aamma tukertitsiveqarfinni katersuinissaq Fødevarestyrelsen-imit ammaqqinneqarsinnaavoq. Imermik misiliutinik tigusineq, nassiussineq aamma misissuineq kiisalu inernernik nalunaaruteqarneq, § 4, imm. 1, nr. 1-mi aalajangersakkat malillugit suliarineqartassapput.
Imm. 5. Ilanngussaq 8-mi aalajangersagaasut peqqissutsimut killigitinneqartut immikkoortitanit malinneqarnerinik qulakkeerinissaq siunertaralugu, peqqissutsimut killigititat ataallugit quajaatit toqunartuinik imaqartunik uillunik il.il. immikkoortitanit tiguneqartussat taamungaannaq tigullugit misiliutissat amerlassusissaat Fødevarestyrelsen-imit aalajangerneqartassaaq.

Quajaatinik toqunartulinnik aamma quajaatit toqunartuinik annertusisamik alapernaarsuineq
§ 7. Allatut alapernaarsuinernik inernerit aallaavigalugit, ilanngussaq 8-mi peqqissutsimut killigititat ataallugit uilluni il.il. quajaatit toqunartuinik nassaartoqarsimappat imaluunniit quajaatit toqunartuinik sikkersitertoqalernissaanut aammalu uilluni il.il. quajaatit toqunartuinik katersuukkiartuaalersoqarnissaanut ernumanaateqarpat, tunisassiorfeqarfimmi imaluunniit tukertitsiveqarfimmi uillunik il.il. katersinissaq annertusisamik alapernaarsuiffiusumik pissasoq, Fødevarestyrelsen-imit aalajangiivigineqarsinnaavoq
Imm. 2. Tunisassiorfeqarfinni aamma tukertitsiveqarfinni annertusisamik alapernaarsuiffiusumik uillunik il.il. katersuineq, ilanngussaq 4, kapitali 1-i naapertorlugu pisassaaq.
Imm. 3. Pisuni tulliuttuni, ilanngussaq 3-mi nassuiarneqartutut, quajaatit toqunartullit pillugit misissugassanik, tunisassiorfeqarfinniit imaluunniit tukertitsiveqarfinniit ilassutitut imermik misiliutinik Fødevarestyrelsen-imit noqqaassutigineqarsinnaavoq:
1) Tunisassiorfeqarfimmi quajaatinik toqunartulinnik sikkersitertoqarneranik takussutissaqartillugu.
2) Tunisassiorfeqarfimmi imaluunniit tukertitsiveqarfimmi uilluni il.il. quajaatit toqunartuinik annertusiartortumik peqartoq takusassaqartoq.
Imm. 4. Pisuni tulliuttuni ilanngussaq 2-mi nassuiarneqartutut quajaatit toqunartui pillugit misissuinissamut uillunik il.il. ilassutitut misiliutinik Fødevarestyrelsen-imit noqqaassutigineqarsinnaavoq.
1) Tunisassiorfeqarfimmi quajaatinik toqunartulinnik sikkersitertoqarneranik takussutissaqartillugu.
2) Tunisassiorfeqarfimmi imaluunniit tukertitsiveqarfimmi uilluni il.il. quajaatit toqunartuinik annertusiartortumik peqartoq takusassaqartoq.

Uillunik il.il. pinngortitami uumasunik katersinermi uillunik il.il. saniatigut pisat
§ 8. Uillunik il.il. pinngortitami uumasunik art-inik saniatigut pisat, aatsaat tuniniarneqarsinnaapput, imaattuni
1) pingaarnertut tunisassiortoq imaluunniit suliffeqarfik ilanngussaq 2-mi aalajangersakkat malillugit, uillinik il.il. sanitigut pisat art-iinik misiliutini quajaatit toqunartuinik imaqassutsinut misissoqqissaagassanik tigusissaaq, nassiussissalluni aamma qulakkeerissaaq,
2) pingaarnertut tunisassiortoq imaluunniit suliffeqarfik, misissueqqissaarnermit inernerit, Fødevarestyrelsen-imut nassiunneqarnissaannik qulakkeerissaaq,
3) uilluni il.il. quajaatit toqunartuinik peqarnerata, ilanngussaq 8-mi peqqissutsimut killigititanik malinninnerat misissueqqissaarnerni inernerit takutitsippata, aamma
4) Saniatigut pisaneersut uillut il.il. nerineqarnissaannut naleqquttut Fødevarestyrelsen-imit nalilerneqarpat.
Imm. 2. Uillunik il.il. pinngortitami uumasut art-inik saniatigut pisat, uumatillugit taamaallaat toqqaannartumik nerisassatut atoqqusaapput, imaattuni
1) ilanngussaq 6-i naapertorlugu uumassusillit minnersaannik misissoqqissaakkat inernerinik, Fødevarestyrelsen-imut nassiunneqarnissaat pingaarnertut tunisassiortup imaluunniit suliffeqarfiup qulakkeerpagu,
2)  inuussutissanik nioqqutissanut uumassusillit minnersaannut killigititat pillugit  Kalaallit Nunaannut nalunaarummi uumassusillit minnersaannut killigititat malinneqartut misissueqqissarnerit inerneri takutitsippata, aamma
3) saniatigut pisaneersut uillut il.il. uumasut toqqaannartumik nerineqarnissaannut naleqquttut Fødevarestyrelsen-imit nalilerneqarpat.
Imm. 3. Imm. 1-imi imaluunniit imm. 2-mi aalajangersakkat malillugit uillut il.il. art-iat, saniatigut pisanut ilaappat, uillunik il.il. art-i pineqartoq, saniatigut pisatut naatsorsuunneqarsinnaajunnaassaaq, nalunaarullu manna naapertorlugu sapaatit akunnerini tulliuttuni alapernaarsorneqassalluni.

Uiluinnik (Pectinidae), ilaatillugit art-inik Pecten maximus aamma Pecten jacobeus, siuteqqunik nakkartitsivikkoortitaanngitsunik aamma tinumaaluttunik (kapinaaluttunik) amilinnik nakkartitsivikkoortitaanngitsunik katersinissamut, misissueqqissaarnissamut aamma passussinissamut, piumasaqaatit immikkut ittut
§ 9. Uiluinnik (Pectinidae), siuteqqunik nakkartitsivikkoortitaanngitsunik aamma tinumaaluttunik (kapinaaluttunik) amilinnik  nakkartitsivikkoortitaanngitsunik (immap naqqata uumasuinik) katersinissamut, misissueqqissaarnissamut passussinissamut aamma pilerisaarinissamut, ilanngussaq 5, nr. 1-6 naapertorlugit pisassaaq.
Imm. 2. 20 mg pr. kg qaangerlugu, kisianni 250 mg pr. kg ataallugu domoinsyre-mik timaa tamakkerlugu imaqartunik art-inik Pecten maximus aamma Pecten jacobeus-inik katersuinissamut Fødevarestyrelsen-imit akuersissutigineqarsinnaavoq, tulliuttut piumasaqaataallutik
    1) ilanngussaq 5, nr. 4 aamma 5-i piumasaqaatit naapertorlugit uiluiit katersorneqartassapput, aamma
2) uumasut taakkua nerineqarsinnaasortaanni domoinsyre-imik imaqassusaasa 4,6 mg pr. kg qaangissanngikkaat.
Imm. 3. Imm. 2 malillugu katersukkanik uiluinnik tulaassinerni tamani, taamungaannaq tigusanik misiliutissanik, Fødevarestyrelsen-imit aalajangersarneqartunik amerlassusilinnik, tigusisoqartassaaq, ilanngussamilu 5-imi, nr. 4-mi aalajangersakkat malillugit misissoqqissaarneqartassallutik.
Imm. 4. Imm. 2 malillugu katersukkat uiluiit, tunisassiorfeqarfimmiit imaluunniit tukertitsiveqarfimmiit suliffeqarfimmut toqqaannartumik pineqartunik uiluinnik § 10, imm. 1-i naapertorlugu, tigooraanissamut aamma passussinissamut akuerisaasumiit nassiunneqarlutik, Fødevarestyrelsen-imit innersuussutit malillugit container-inik imaluunniit qamutinik motor-ilinnik parnaarsukkanik.

§ 10. Suliffeqarfiit, § 9, imm. 2-4’mi aalajangersakkat malillugit katersukkanik, uiluinnik tigooraasut, passussisut aamma tuniniaasut, inuussutissanik nioqqutissanut suliffeqarfiit pillugit Kalaallit Nunaannut nalunaarut naapertorlugu Fødevarestyrelsen-imit akuerisaassapput Fødevarestyrelsen-imiillu, pineqartunik uillunik aalajangersimasumik passussinissamut, akuersissutaateqassallutik. Imm. 3 aamma 4-mi aalajangersakkamut naapertuutinngitsortaasunik hepatopancreas-inik, timitaasa aqitsortaannik allanillu ilamernginik mingutsitanik passussineq, imm. 5-i naapertorlugu peeerneqarnissaannik sequtserneqarnissaannillu nassataqassaaq.
Imm. 2. Imm. 1-i malillugu akuersissummut ilassutitut piumasaqaatinik Fødevarestyrelsen-imit aalajangersaasoqarsinnaavoq.
Imm. 3 § 9-mi aalajangersakkat malillugit katersukkat, uiluiit (Pectinidae) pinngortitami uumasunik naggataarutaasumik tunisassiat immikkoortitat tamarmik ilanngussaq 5, nr. 6-i naapertorlugu puigortunngornartunik quajaatit toqunartuinik (ASP-nik) imaqarnerinik misissorneqartarnissaat suliffeqarfimmit qulakkeerneqartassaaq.
Imm. 4. Tunisassiamit naggataarutaasumit taamungaannaq tigusilluni misiliut, hepatopancreas-inik, timitaasa aqitsortaannik allanillu ilamernginik mingutsitanik piiaanerup kingorna kinguaassiuutitalik imalunniit kinguaassiuutitaqanngitsoq, nerisassiatut aalajangigaq, tassa qaleruanik nukik matusissutaasoq, ilanngussaq 8-mi puigortunngortunut quajaatit toqunartuinut (ASP-nut) peqqissutsimut killissarititanik naammassinninngippat, Fødevarestyrelsen-imit sinniisoq najortigalugu tunisassiat immikoortut taakku Fødevarestyrelsen-imit sinniisoq najortigalugu tunisassiat immikoortut taakku sequtserneqassapput.
Imm. 5. Hepatopancreas-it, timitaasa aqitsortaat allallu ilamerngi mingutsitat, Fødevarestyrelsen-imit sinniisoq najortigalugu tunisassiat immikkoortut taakku sequtserneqassapput.
Imm. 6. Imm. 3 imaluunniit § 9, imm. 3 malillugit taamungaannaq tigusiffigalugit misiliutit, § 9, imm. 2-mi allassimasut domoinsyre-mik imaqassutsinut killigititanik malinninngippata, Fødevarestyrelsen-imit sinniisoq najortigalugu katersukkat immikkoortut taakku sequtserneqassapput.

Kapitali 4
Peqatigiilluni misiliutissanik tigusineq – quajaatit toqunartullit aamma quajaatit toqunartui
§ 11. Tunisassiorfeqarfimmi tassani pinngortitami uumasunik uillunik il.il. katersisartut pingaarnertut tunisassiortut, kapitali 3-mi aalajangersakkat malillugit uillunik il.il. misiliutinik tigusinissamut, nassiussisarnermut aamma misissuinissamut quajaatit toqunartuinik imaqarnerannik kiisalu misissueqqissaarnerit inernerinik kalerriuteqartarnissamik peqatigiilluni pilersaarusioqatigiinnermik pilersitsisinnaapput, taamaattoq imm. 6-i takujuk.
Imm. 2. Kapitali 3-mi aalajangersakkat malillugit quajaatinik toqunartulinnik imaqassutsimik imermik misiliutinik tigusinissamut, nassiussinissamut aamma misissuinissamut kiisalu inernernik kalerriuteqarnissamut eqimattat tulliuttut peqatigiilluni pilersaarusiamik pilersitsisinnaapput taamaattoq imm. 6-i takujuk:
1) Pingaarnertut tunisassiortut, tunisassiorfeqarfimmi tassa pinngortitami uumasunik uillunik il.il. katersisartut.
2) Pingaarnertut tunisassiortut, tunisassiorfeqarfinni taakkunani tukertitsiveqarfinniit uillunik il.il. katersisartut.
3) Pingaarnertut tunisassiortut, tunisassiorfeqarfimmi tassani uillunik il.il. pinngortitami uumasunik katersisartut, aamma tunisassiorfeqarfiit taakku ataanniittuniit tukertitsiveqarfinniit uillunik il.il. katersisartut pingaarnertut tunisassiortut.
Imm. 3. Pingaarnertut tunisassiortunik eqimattaq, imm. 1-i imaluunniit imm. 2 malillugu peqatigiilluni misiliutinik tigusisarnissamik pilersitsisoq, misiliutinik tigusisarneq aallartitsinnagu, eqimattap ilaasortai pillugit Fødevarestyrelsen-imut nalunaaruteqassaaq. Pingaarnertut tunisassiortunik eqimattaq, eqimattap ilaasortaasa allannguutai pillugit Fødevarestyrelsen-imut ingerlaannaq nalunaaruteqassaaq, taamaattoq imm. 6 takujuk.
Imm. 4. Quajaatit toqunartuinik imaqassutsinut uillunik il.il. misiliutinik, tigusinissamut, nassiussinissamut aamma misissuinissamut eqimattat tulliuttut peqatigiilluni pilersaarusiamik pilersitsinissaat, kiisalu kapitali (?)-mi aalajangersakkat malillugit inernerit kalerriutiginissaannut Fødevarestyrelsen-imit akuerineqarsinnaavoq, taamaattoq imm. 6-i takujuk:
1) Tukertitsiveqarfinniit imminnut uiguleriaartuniit uillunik il.il. katersisartut pingaarnertut tunisassiortut.
2) Tunisassiorfeqarfinni taakkunani uillunik il.il. pinngortitami uumasunik katersisartut pingaarnertut tunisassiortut.
Imm. 5. Uillut il.il. quajaatit toqunartuinik mingutsinneqarnissaannut aarlerinaatit, katersuiffiusuni tunisassiorfeqarfinni imaluunniit tukertitsiveqarfinni assigiiaartut aarlerinaatinut naliliinerup takutippagu, imm. 4 malillugu akuersissut, tunniunneqarsinnaavoq, taamaattoq imm. 6-i takujuk.
Imm. 6. Assaannarsorlutik, nammineerussamik qalluinermik imaluunniit aqqaqqallutik pinngortitami uumasunik uillunik il.il. katersisartut pingaarnertut tunisassiortut, quajaatinik toqunartulinnik imaluunniit quajaatit toqunartuinik misiliutinik tigusinissamut, nassiussinissamut aamma misissuinissamut peqatigiilluni pilersaarusiami ilaatinneqarsinnaanngillat.
Imm. 7. Akuersissummut piumasaqaatit naammassineqarsinnaajunnaarsimappata § 11, imm. 4 malillugu tunniunneqartoq akuersissut, Fødevarestyrelsen-imit utertinneqarsinnaavoq.

Kapitali 5
Tappiorannartut pillugit utaqqiisaasumik immikkoortitigaassusiliineq
§ 12. § 29 naapertorlugu uillut il.il. art-iinut ataasiakkaarlugit immikkoortillugit utaqqiisaasunik tappiorannartunut immikkoortitigaassutsinut A, B imaluunniit C tunisassiorfeqarfiit, sumiiffiit killilersukkat aamma tukertitsiveqarfiit aammalu pingaarnertut tunisassiortumut imaluunniit tunisassiortunik eqimattamut immikkut atuutilersillugit Fødevarestyrelsen-imit immikkoortiterneqassapput, imaattuni
1) ilanngussaq 6-imi aalajangersakkat malillugit, pingaarnertut tunisassiortut imaluunniit pingaarnertut tunisassiortunik eqimattaq sapaatit akunnerani ulloq katersuiffissaq sioqqullugu tunisassiorfeqarfimmi, sumiiffimmi killilikkami imaluunniit tukertitsiveqarfimmi misiliutinik tigusippat nassiussillunilu kiisalu uillunik il.il. uumasunik misiliutitut immikkoortitikkani tallimani (ammaanersiutitut misiliut) tappiorannartunik mingutsitsinernut misissoqqissaakkanik qulakkeerippat,
2) tappiorannartut immikkoortiterneqarnissaannut inernerit atorneqarnissaannik kissaateqarneq pillugu paasissutissanik ilaqartillugit misissueqqissaarnernik inernerit Fødevarestyrelsen-imut nassiunneqartarnissaannik pingaarnertut tunisassiortup imaluunniit pingaarnertut tunisassiortunik eqimattap qulakkiissavaa, aamma
3) Uillunik il.il. misiliutinik tamanik misissueqqissaarnerit inerneri, ilanngussaq 9-mi tappiorannartunik immikkoortiterineq pillugu aalajangersakkanut naapertuunnersut Fødevarestyrelsen-imit nalilerneqartassaaq.
Imm. 2. Ilanngussaq 1-imi allassimasut tunisassiorfeqarfiit normui, sumiiffiit killilikkat qitiusumik sumiiffii imaluunniit tukertitsiveqarfiit ataasiakkaat akuersissutaasa normui allallugit tunisassiorfeqarfiit, sumiiffiit killilikkat aamma tukertitsiveqarfiit sorliit immikkoortitigallagaaneri pillugit nittartakkamigut (www.fvst.dk)-kkut Fødevarestyrelsen-imit nalunaarutigineqassapput.

§ 13. Tunisassiorfeqarfimmik, sumiiffimmik killilikkamik imaluunniit tukertitsiveqarfimmik tappiorannartut pillugit immikkoortiterigallarneq, nalunaaruteqarnermut atatillugu Fødevarestyrelsen-imit allanneqartumiit ullormiit, ulluni arfinilinni katersinissamut atuuppoq. Tamatuma kingorna immikkoortiterineq atuukkunnaaginnassaaq, taamaattoq imm. 2 aamma 3 takukkit.
Imm. 2. Tunisassiorfeqarfimmik, sumiiffimmik killilikkamik imaluunniit tukertitsiveqarfimmik tappioraannartut pillugit immikkoortiterigallarneq, § 12 naapertorlugu aserfallatsaalineqarsinnaavoq, taamaattoq pingaarnertut tunisassiortoq, sapaatit akunnerini tulliuttuni tamani ullormi katersiffimmi siullermi uillunik il.il. misiliummik (aserfallatsaaliuinermut misiliummik) ataasiinnarmik tigusissaaq.
Imm. 3. Tunisassiorfimmik sumiiffimmik, sumiiffimmik killilikkamik imaluunniit tukertitsiveqarfimmik tappiorannartut pillugit immikkoortiterigallarneq, piffissami juullip ukiortaallu akornanni sapaatit akunnerini marlunni atuutissasoq, Fødevarestyrelsen-imit aalajangerneqarsinnaavoq.
Imm. 4. § 12-i naapertorlugu nalunaarutaasoq immikkoortiterinermik killiffiugallartoq allanngorsimasoq imm. 2-mi eqqaaneqartut misissueqqissaarnermik inernerit takutippassuk, tunisassiorfimmik sumiiffimmik, sumiiffimmik killilikkamik imaluunniit tukertitsiveqarfimmik immikkoortiterinerugallarneq Fødevarestyrelsen-imit allanngortinneqassaaq.

§ 14. Uillunik il.il. misiliummik ataatsimik imaluunniit arlalinnik misissueqqissaarnernik inernerit takutippassuk, C-mik immikkoortitikkanut killissarititatut naligitinneqartoq qaangerneqarsimasoq, tunisassiorfimmik sumiiffinni, sumiiffinni killilikkani imaluunniit tukertitsiveqarfinni uillunik il.il. katersineq Fødevarestyrelsen-imit matuneqassaaq.
Imm. 2. A-, B- imaluunniit C-mik immikkoortiterinerugallartumik kinguneqarsinnaasumik  misissueqqissaarnernik inernernik takutitsisunik, sapaatit akunnerini marlunni tulliuttuni tamani misiliummik ataatsimik tigusinermik malitseqartillugu ullut arfineq marluk iluanni uillunik misiliutinik tallimanik tigusisoqareerserlugu, imm. 1-i malillugu matusineq atuutitiinnarneqassaaq.

§ 15. Utaqqiissaagallartumik tappiorannartut pillugit immikkoortitikkatut nalunaarutigineqartut sumiiffiit annertussusaat, tunisassiorfittut sumiiffinni pineqartuni sumiiffilersuutitut allorniusatut avallertut allattorneqassapput, taamaattoq imaalillugit, sumiiffiup iluaniittut immikkoortitigaagallartuusinnaasut zone-t aamma tukertitsiveqarfiit ataqqineqartussaatillugit.
Imm. 2. Ammaanermi misiliutip sumiiffii tallimat malillugit, qitiusutut sumiiffiliut naatsorsorneqartassaaq. Zone-mik immikkoortitigaagallartup annertussusaa, qitiusutut sumiiffiliummiit tassannga, 1,5 sømil-inik radius-itut allanneqassaaq.
Imm. 3. Sapaatit akunnerani tassani tappiorannartunik misissugassanik uillunik il.il. misiliutinik tigusisoqarfiunngitsumik, immikkoortitikkatut misiliummik misissueqqissaarneq, tunisassiorfittut sumiiffiup pineqartup ilai allat nalunaarutigineqartillugit, A-tut immikkoortitikkatut zone-tut nalunaarutiginninneq, B-mik immikkoortitigaagallartitsinermik nassataqassaaq, taamaattoq § 25 takujuk.

Kapitali 6
Sumiiffiit tunisassiorfiit aamma tukertitsiveqarfiit tappiorannartut pillugit ataavartumik immikkoortitigaalernerinut nalunaaruteqarneq
§ 16. Sumiiffinni tunisassiorfiusuni imaluunniit tukertitsiveqarfinni tappiorannartunik mingutsitsinernik alapernaarsuinerit inerneri, tamatumunnga naammattumik tunngavissaqarneranik ersersitsippata, misissueqqissaarnernit inernernik naammattunik peqalersimatillugu, ataavartunik tappiorannartut pillugit immikkoortiterinernik Fødevarestyrelsen-imit  nalunaaruteqartoqarsinnaavoq, sumiiffinnilu tunisassiorfiusuni aamma tukertitsiveqarfinni aalajangersimasuni misiliutinik, kapitali 5-imi eqqaaneqartunik, tigusisarnerit akulikissusaannik annikilliliisoqarsinnaalluni, taamaattoq imm. 2 takujuk.
Imm. 2.  A, B imaluunniit C-mik ataavartumik tappiorannartut pillugit immikkoortiterineq, §§ 17-19’imi piumasaqaatit naapertorlugit pisassaaq.
Imm. 3. Ilanngussaq 1-imi allassimasut, sumiiffiit tunisassiorfiit normui imaluunniit tukertitsiveqarfiit ataasiakkaat akuersissutitut normui allattorlugit, sumiiffiit tunisassiorfiit aamma tukertitsiveqarfiit sorliit ataavartumik tappiorannartut pillugit immikkoortitiganngussaneri pillugit nittartakkamigut (www.fvst.dk)-kkut Fødevarestyrelsen-imit nalunaarutigineqartassaaq.
Imm. 4. Uillut il.il. art-iinik ataasiakkaanik misissueqqissaarnernut paasissutissanik naammattunik peqalerpat, taamaalillunilu sumiiffimmi tunisassiorfimmi imaluunniit tukertitsiveqarfimmi pineqartumi piusut uillut il.il. art-iisa sinnerinut, tappiorannartunik mingutsitsinermut killiffimmik aalajangiussinissamut sinniisutut atorneqarsinnaanissaanut toqqarneqarsinnaanersoq, uillut il.il. pillugit takussutissatut art-i pillugu Fødevarestyrelsen-imit naliliisoqarsinnaavoq.

Sumiiffinnik tunisassiorfiusunik aamma tukertitsiveqarfinnik immikkoortiterineq
§ 17. Ataavartumik tappiorannartut pillugit A-mik inissisimaffilerlugit Fødevarestyrelsen-imit immikkoortitiganngortinneqarsinnaapput, imaattuni
1) ukiut pingasut kingusinnerpaat iluanni tiguneqarsimasuniit misiliutiniit minnerpaamik misissueqqissaarinerit inernerinik 24-nik peqartoqartillugu,
2) nr. 1-imi eqqaaneqartunik, qaammatini kingullerpaani 12-ni ingerlaavartumik tiguneqarsimasunik misiliutinik naleqquttumik amerlassusilinnik peqartoqartillugu, aamma
3) ilanngussaq 8-mi immikkoortitigaassutsinut A-nut piumasaqaatit eqqortinneqarsimappata, taamaattoq imm. 3 takujuk.
Imm. 2. Misissuineq suliarineqarsimasoq tunngavigalugu aarlerinaatinik naliliineq aallaavigalugu qaleruaasa akornanni neqaanut aamma imaruaanut 700 E. coli/100 g-inik killigititatut naligitinneqartumik qaangiisoq inerneq nalinginnaanngitsoq ilaatinniarnagu Fødevarestyrelsen-imit aalajangerneqarsinnaavoq.
Imm. 3. Assaannarsorluni, nammineerussamik qalluinermik imaluunniit aqqaqqalluni pinngortitami uumasunik uillunik il.il. katersukkaniit, tigusanik misiliutiniit misissoqqissaakkanit inernerit, Fødevarestyrelsen-imit ilaatinnginneqarsinnaapput.

§ 18. Ataavartumik tappiorannartut pillugit B-mik inissisimaffeqartillugit sumiiffiit aamma tukertitsiveqarfiit Fødevarestyrelsen-imit immikkoortitiganngortinneqarsinnaapput, imaattuni
1) ukiut pingasut kingusinnerpaat iluanni tiguneqarsimasuniit misiliutiniit minnerpaamik misissueqqissaarinerit inernerinik 24-nik peqartoqartillugu,
2) nr. 1-imi eqqaaneqartunik, qaammatini kingullerpaani 12-ni ingerlaavartumik tiguneqarsimasunik misiliutinik naleqquttumik amerlassusilinnik peqartoqartillugu, aamma
3) ilanngussaq 8-mi immikkoortitigaassutsinut B-nut piumasaqaatit eqqortinneqarsimappata, taamaattoq imm. 2 takujuk.
Imm. 2. Assaannarsorluni, nammineerussamik qalluinermik imaluunniit aqqaqqalluni pinngortitami uumasunik uillunik il.il. katersukkaniit, tigusanik misiliutiniit misissoqqissaakkanit inernerit, Fødevarestyrelsen-imit ilaatinnginneqarsinnaapput.
§ 19. Ataavartumik tappiorannartut pillugit C-mik inissisimaffeqartillugit sumiiffiit aamma tukertitsiveqarfiit Fødevarestyrelsen-imit immikkoortitiganngortinneqarsinnaapput, imaattuni
1) ukiut pingasut kingusinnerpaat iluanni tiguneqarsimasuniit misiliutiniit minnerpaamik misissueqqissaarinerit inernerinik 24-nik peqartoqartillugu,
2) nr. 1-imi eqqaaneqartunik, qaammatini kingullerpaani 12-ni ingerlaavartumik tiguneqarsimasunik misiliutinik naleqquttumik amerlassusilinnik peqartoqartillugu, aamma
3) ilanngussaq 8-mi immikkoortitigaassutsinut C-nut piumasaqaatit eqqortinneqarsimappata, taamaattoq imm. 2 takujuk.
Imm. 2. Assaannarsorluni, nammineerussamik qalluinermik imaluunniit aqqaqqalluni pinngortitami uumasunik uillunik il.il. katersukkaniit, tigusanik misiliutiniit misissoqqissaakkanit inernerit, Fødevarestyrelsen-imit ilaatinnginneqarsinnaapput.

Ataavartunik sumiiffiit tunisassiorfiit aamma tukertitsiveqarfiit immikkoortitigaassusiinik allannguineq
§ 20. Uilluni tappiorannartunik mingutsinneqarsimasinnaanermut aarlerinaatit, immikkoortitigaassutsimut tunniunneqartumut naleqqiullugu allanngorsimannginnera pillugu nalilersuinissaq siunertaralugu sumiiffinnut tunisassiorfiusunut aamma tukertitsiveqarfinnut immikkoortitigaassuseq tunniunneqartoq, akuttoqatigiissunik Fødevarestyrelsen-imit  kukkunersiorneqartassaaq.
Imm. 2. Immikkoortitigaassutsimut inissisimaffimmut tunniunneqartumut naleqqiullugu §§ 17-19’mi piumasaqaatit malinneqarunnaarpata, sumiiffimmut tunisassiorfimmut imaluunniit tukertitsiveqarfimmut pineqartoq immikkoortitigaassuseq allanngortinneqassaaq.
Imm. 3. §§ 17-19-imi piumasaqaatit, malinneqarunnaarpata, ataavartumik tappiorannartut pillugit immikkoortitigaassuseq tunniunneqartoq, pineqartumut sumiiffimmut tunisassiorfimmut imaluunniit tukertitsiveqarfimmut atorunnaarsinneqassaaq.

§ 21. Tappiorannartut pillugit inernerit nalinginnaanngitsut, ilaatillugit kissarpallaami toqqorsimatinneqarsimasunik imaluunniit sumiiffimmi aalaakkaagaluartumi tassanngaannaq pilersimasunik aammalu immikkut ittumik inernermik qaffasissumik misiliutinik inernerit,  tunngavigalugit, sumiiffinnik tunisassiorfinnik imaluunniit tukertitsiveqarfinnik A-, B- imaluunniit C-mik immikkoortitigaassusilinnik Fødevarestyrelsen-imit ingerlaavartumik allanngortiterisoqassanngilaq.

Kapitali 7
Ataavartumik tappiorannartut pillugit immikkoortitigaanermik il.il. ammaaneq
§ 22. Uillut il.il. art-iinik ataasiakkaanik immikkoortillugit aammalu tunisassiortunut pingaarnernut imaluunniit tunisassiortunut pingaarnernut eqimattamut ataasiakkaatut tamanut sunniuteqartillugu tappiorannartut pillugit A, B imaluunniit C-mik immikkoortitigaassutsimik, sumiiffinni tunisassiorfinnik aamma tukertitsiveqarfinnik ataavartumik immikkoortitigaasunik, Fødevarestyrelsen-i ammaassaaq, imaattoqarpat
1) ilanngussaq 6-imi aalajangersakkat malillugit tunisassiorfiit pingaarnerit imaluunniit tunisassiorfiit pingaarnernik eqimattaq, katersineq siulleq sioqqullugu sapaatit akunnerani sumiiffimmi tunisassiorfimmi imaluunniit tukertitsiveqarfimmi tappiorannartut pillugit mingutsitsinernut uillunik il.il. uumasunik misiliutini tallimani tigusisimappat nassiussillunilu kiisalu misissueqqissaarinerit qulakkeerlugit,
2)  ataavartumik immikkoortitigaassutsimik ammaanissamut inernerit atorneqarnissaat kissaatigineqartoq paasissutissiissutigalugu. misissueqqissaarnernut inernerit  Fødevarestyrelsen-imut nassiunneqarnissaannik, tunisassiortoq pingaarneq imaluunniit tunisassiortunik pingaarnernik eqimattaq qulakkeerissaaq, aamma
3) Uillunik il.il. misiliutinik tamanik misissueqqissaarnernik inernerit, ilanngussaq 8 aamma 9-mi tappiorannartut pillugit immikkoortitigaassutsit pillugit aalajangersakkanut aamma inuussutissanik nioqqutissanut tappiorannartut pillugit killissarititaasut pillugit Kalaallit Nunaannut nalunaarummut naapertuunnersut, Fødevarestyrelsen-imit nalilerneqassaaq, taamaattoq imm. 3 takujuk.
Imm. 2. Sumiiffinni tunisassiorfinni aamma tukertitsiveqarfinni sorlerni ataavartumik immikkoortitigaassuseq ammanersoq aammalu qanoq sivisutigisumik ammatitsineq atuutissanersoq, ilanngussaq 1-imi allassimasut sumiiffinnut tunisassiorfiusunut normut imaluunniit tukertitsiveqarfinnut ataasiakkaanut akuersissutinut normut allallugit Fødevarestyrelsen-ip nittartagaagut (www.fvst.dk) -kkut Fødevarestyrelsen-imit nalunaarutigineqassaaq, taamaattoq imm. 3 takujuk.
Imm. 3. Assaannarsorluni, nammineerussamik qalluinermik imaluunniit aqqaqqalluni pinngortitami uumasunik uillunik il.il. katersukkaniit, uillunik il.il. pinngortitami uumasuusunik misiliutitut tigusaniit, misissueqqissaarnerit inerneri tunuliaqutaralugit A, B imaluunniit C-mik tappiorannartut pillugit immikkoortitigaassusilinnik, ataavartumik immikkoortitigaasunik sumiiffinnik tunisassiorfiusunik Fødevarestyrelsen-imit ammaasoqartassanngilaq.

§ 23. Sumiiffimmik tunisassiorfimmik imaluunniit tukertitsiveqarfimmik tappiorannartut pillugit ataavartumik immikkoortitigaassutsimik ammaaneq, nalunaaruteqarnermut atatillugu. ullormiit Fødevarestyrelsen-imit allattugaasuni sapaatit akunnerini sisamani, ataavartumik immikkoortitigaassutsit ataanni, katersuinissamut atuuppoq. Tamatuma kingorna, imaaliallaannaq ataavartumik immikkoortitigaassutsimik ammaaneq atuukkunnaartarpoq, taamaattoq imm. 2 takujuk.
Imm. 2. Sumiiffimmik tunisassiorfimmik imaluunniit tukertitsiveqarfimmik ataavartumik immikkoortitigaassutsimik tappiorannartut pillugit ammaaneq, § 22-imi maleruagassat malillugit aserfallatsaalineqarsinnaavoq, taamaattoq ammaanermut piffissarititaasup naanissaa sioqqullugu sapaatit akunnerani, tunisassiortoq pingaarneq, uillunik il.il. misiliummik (aserfallatsaaliuinermut misiliummik) ataasiinnarmik tigusissaaq.

§ 24. Misissueqqissaarnernik inernerit attuumassutillit tamarmik 5 %-ii, qaammatit kingulliit pingasut iluanni, sumiiffimmi tunisassiorfimmi imaluunniit tukertitsiveqarfimmi immikkoortitigaassutsimik inissisimaffik atuuttoq, ajorsiallannermik allannguuteqarfiusimasoq ersersitsippat, ataavartumik C-mik immikkoortitigaassusillit tunisassiorfiit aamma tukertitsiveqarfiit Fødevarestyrelsen-imit matuneqarsinnaapput.

§ 25. Ataavartumik tappiorannartut pillugit A, B aamma C-mik immikkoortitigaassusillit sumiiffiit, sumiiffimmi tunisassiorfiusumi pineqartumi allorniusatut avallertut allattorneqassapput, taamaattoq imaalillugu utaqqiisaasumik immikkoortitigaassusillit zone-t aammalu ataavartumik immikkoortitigaasut tukertitsiveqarfiit, ataqqineqassallutik.

§ 26. Sumiiffinni tunisassiorfiusuni ataavartumik B-mik immikkoortitigaasuni, sumiiffiit tunisassiorfiusut utaqqiisaasunik zone-nik A-mik immikkoortitigaassusilerlugit Fødevarestyrelsen-imit nalunaarutiginnittoqarsinnaapput. Taamatuttaaq ataavartumik C-mik immikkoortitigaasuni sumiiffinni tunisassiorfiusuni, utaqqiisaasumik zone-nik B-mik immikkoortitigaassusilerlugit Fødevarestyrelsen-imit nalunaarutigineqarsinnaapput. Utaqqiisaasumik zone-t, kapitali 5-imi aalajangersakkat malillugit immikkoortitigaassusilersorneqartassapput.

§ 27. Sumiiffimmi tunisassiorfiusumi, tukertitsiveqarfimmi ataavartumik immikkoortitigaassusilimmi imaluunniit uillut il.il. art-ianni aalajangersimasumi, tappiorannartunik mingutsitsinermut aarlerinaammut naliliineq, tamatuminnga pisariaqalersitsippat, sumiiffinni tunisassiorfiusuni, tukertitsiveqarfinni ataavartumik immikkoortitigaassusilinni imaluunniit uillunut il.il. art-inut ataasiakkaanut, misiliutinut § 22-mi aamma 23-mi eqqaaneqartunut akulikissutsit, Fødevarestyrelsen-imit annikillisinneqarsinnaapput.

Ilungersuussamik misiliutissanik tigooraaneq
§ 28. Inissisimaffigisamik nalunaaruteqarnermut naleqqiullugu, ilanngussaq 8-mi aamma 9-mi aamma ataavartumik immikkoortitigaassusilinnik sumiiffinni tunisassiorfinni imaluunniit tukertitsiveqarfinni, inuussutissanik nioqqutissanut tappiorannartut pillugit killissarititat pillugit Kalaallit Nunaannut nalunaarummi tappiorannartut pillugit killiliussatut naligitinneqartut qaangerneqarsimatillugit, § 29 naapertorlugu tunisassiortoq pingaarneq imaluunniit tunisassiortunik pingaarnerni eqimattaq, misiliutinik tigooraanermik ilungersuussamik aallarnisaassaaq.
Imm. 2. Ilungersuussamik misiliutinik tigooraanermi, ataavartumik immikkoortitigaassusilimmut pineqartumut killissarititaasut nalinginik ataasimannittunik misissueqqissaarinerit inernerinik ersersitsisartunik, sapaatit akunnerani ataatsimi, sapaatit akunnerini marlunni tulliuttuni tamani misiliummik ataatsimik tigusisarnermik malitseqartillugu, uillunik misiliutinik tallimanik tigusisoqartassaaq.
Imm. 3. Sumiiffinni tunisassiorfiusumi imaluunniit tukertitsiveqarfimmi ilungersuussisumik misiliutinik tigooraanermit inernernik naliliinerit pillugit Fødevarestyrelsen-ip nittartakkamigut (www.fvst.dk) -kkut nalunaarutiginnittassaaq.
Imm. 4. Imm. 2 naapertorlugu tigusanik aamma misissoqqissaakkanik ilungersuussamik misiliutinik misissueqqissaarnermi inernerit, C-mik immikkoortitigaassusermut killigititatut naligitinneqartut, suli qaangersimaneqartut ersersitsippata, C-mik immikkoortitigaasumi sumiiffimmi tunisassiorfiusumi uillunik il.il. katersinissaq Fødevarestyrelsen-imit matugallarneqarsinnaavoq.

Kapitali 8
Peqatigiilluni misiliutinik tigusisarneq – tappiorannartut pillugit misiliutit
§ 29. Tassani utaqqiisaasumik imaluunniit ataavartumik immikkoortitigaasumik sumiiffimmik tunisassiorfiusumi uillunik il.il. pinngortitami uumasuusunik katersisartut tunisassiortut, kapitali 5-imi aamma 7-imi aalajangersakkat malillugit, E. coli-qassutsimut uillunik il.il. misiliutinik tigusinissamut, nassiussinissamut aamma misissuinissamut kiisalu misissoqqissaakkat inernerinik nalunaaruteqarnissamut peqatigiilluni pilersaarusiamik pilersitsisinnaapput, taamaattoq imm. 2 takujuk.
Imm. 2. Assaannarsorlutik, nammineerussamik qalluinermik imaluunniit aqqaqqallutik pinngortitami uumasunik uillunik il.il. katersisartut tunisassiortut pingaarnerit, utaqqiisaasumik imaluunniit ataavartumik immikkoortitigaasumi sumiiffimmi tunisassiorfiusumi misiliutinik tigusinissamut, nassiussinissamut aamma misissuinissamut peqatigiilluni pilersaarusiami ilaatinneqarsinnaanngillat.
Imm. 3. Tunisassiortunik pingaarnernik eqimattaq imm. 1-i malillugu peqatigiilluni misiliummik tigusisarnissamik pilersitsisoq, misiliummik tigusinissap aallartinnissaa sioqqullugu eqimattap ilaasortai pillugit Fødevarestyrelsen-imut nalunaarutiginnissaaq. Tunisassiortunik pingaarnernik eqimattap, eqimattami ilaasortani allannguutit pillugit ingerlaannaq Fødevarestyrelsen-imut nalunaarutiginnissaaq.
Imm. 4. Imminnut uiguleriiaartunngorlugit inissitsitikkaniit tukertitsiveqarfinniit uillunik il.il. katersuisartup tunisassiortunik pingaarnernik eqimattap, misiliutinik tigusinissamut, nassiussinissamut aamma misissuinissamut peqatigiilluni pilersaarusiamik pilersitsinissaa kiisalu kapitalini 5-imi aamma 7-imi aalajangersakkat malillugit misissoqqissaakkanit inernernik nalunaaruteqartarnissaa, Fødevarestyrelsen-imit akuerineqarsinnaavoq.
Imm. 5. Uillunik il.il. tappiorannartunik mingutsitsinissamut aarlerinaatit, pineqartuni tukertitsiveqarfinni assigiissitertoq, aarlerinaatinik naliliineq ersersitsippat, imm. 4 malillugu akuersissut tunniunneqarsinnaavoq.
Imm. 6. Akuersissummut piumasaqaatit naammassineqarsinnaajunnaarpata, imm. 4 malillugu tunniunneqartoq akuersissut, Fødevarestyrelsen-imit utertinneqarsinnaavoq.

Kapitali 9
Akuutissanik kemisk-iusunik mingutsitsinermut misiliutinik tigusisarneq
§ 30. Akuutissanik kemisk-iusunik killissarititanik naligititanik aalajangersagaasunik,  mingutsitsinernut misissueqqissaarnernik inernernik sumiiffinni tunisassiorfiusuni soqanngitsillugu, § 4 apeqqutaatinnagu, katersorusutanik uillunik il.il. art-imik katersuisarnissamut
Fødevarestyrelsen-imit aatsaat ammaassisoqassaaq, imaattoqartillugu
1) ilanngussaq 7-imi aalajangersakkat malillugit, imm. 2 naapertorlugu tunisassiortup pingaarnerup imaluunniit tunisassiortunik pingaarnernik eqimattap, sumiiffimmik tunisassiorfiusumik ammaaneq sioqqullugu uillunik uumasunik misiliummi ataatsimi akuutissanik kemisk-iusunut mingutsitsinermut art-imit pineqartumit sumiiffinniit assigiinngitsuniit pingasuniit tigusippat aamma nassiussippat kiisalu misissueqqissaarinermik qulakkeerippat,
2) ilanngussaq 7-imi aalajangersakkat malillugit, tunisassiortup pingaarnerup, tukertitsiveqarfimmik ammaaneq sioqqullugu uillunik uumasunik misiliummi ataatsimi akuutissanik kemisk-iusunut mingutsitsinermut art-imit pineqartumit sumiiffinniit assigiinngitsuniit pingasuniit tigusippat aamma nassiussippat kiisalu misissueqqissaarinermik qulakkeerippat,
3)  imm. 2 naapertorlugu tunisassiortup pingaarnerup imaluunniit tunisassiortunik pingaarnernik eqimattap, nr. 1-imi aamma 2-mi eqqaaneqartut misissueqqissaarinerit inernerinik Fødevarestyrelsen-imut nassiunneqarnissaat qulakkeerpagu,
4) inuussutissanik nioqqutissat ilaanni mingutsitsinerit ilai pillugit Kalaallit Nunaannut nalunaarut naapertorlugu, uillut il.il. imarisaannik mingutsitsisunik stof-feqassusiisa, killigititatut naligitinneqartunik qaangiinngitsut, misissueqqissaarnerit inerneri takutitsippata, aamma
5) sumiiffimmiit tunisassiorfeqarfimmiit imaluunniit tukertitsiveqarfimmiit pineqartumeersut uillut il.il., nerineqarnissaannut naleqqunnersut, Fødevarestyrelsen-imit nalilerneqartassapput.
Imm. 2. Imm. 1-i malillugu, kemisk-iusunik akuutissaqarneranut misissuinissamut kiisalu misissueqqissaarnerit inernerinik nalunaaruteqartarnissamut, uillunik il.il. uumasunik, misiliutinik tigusisarnissamut aamma nassiussisarnissamut peqatigiissutiginninnissamut aaqqiineq, Fødevarestyrelsen-imit akuersissutigineqarsinnaavoq. Akuersissuteqarnissaq pillugu Fødevarestyrelsen-imit piumasaqaatinik saqqummiussisoqarsinnaavoq.

§ 31. Inuussutissanik nioqqutissat ilaanni mingutsitsinerit ilaat pillugit Kalaallit Nunaannut nalunaarut naapertorlugu sumiiffimmiit nakkutilliinermik misiliutini stof-finik mingutsitsisunik peqassusia uilluni il.il. imarisaanik, killissarititatut naligitinneqartunik aalajangersagaasunik qaangiippat, uillut il.il. art-iinik aalajangersimasunik katersuinissaq, sumiiffinni tunisassiorfiusuni aamma tukertitsiveqarfinni aalajangersimasuni imaluunniit sumiiffinni tunisassiorfiusuni aamma tukertitsiveqarfinni, uillunik il.il. katersuinissaq, Fødevarestyrelsen-imit inerteqqutigineqassaaq.


Kapitali 10
Nalunaarsuinermut allakkiat
§ 32. Tunisassiortut pingaarnerit, pinngortitami uumasunik uillunik il.il. katersuisartut, tukertitsiveqarfinniit uillunik il.il. katersuisartut tunisassiortut pingaarnerit aamma uillunik il.il. katersuisartut, passussisartut imaluunniit pilerisaarusiortartut suliffeqarfiit, aallaavissiuisinnaanerup qulakkeernissaa siunertaralugu, minnerpaamik ilanngussaq 8-mi eqqaaneqartunik paasissutissanik imaqartumik, uillunik il.il. katersukkanut immikkoortitanut tamanut nalunaarsuinermik allakkiamik immersuisassapput.
Imm. 2. Immikkoortitanik tamanik tulaassinerit tamaasa ingerlaannartumik, imm. 1-i naapertorlugu tunisassiortoq pingaarneq, nalunaarsuinermut allakkiamik immersukkap assilineranik, Kalaallit Nunaanni Namminersorlutik Oqartussanut, Aalisarnermut Piniarnermullu Naalakkersuisoqarfimmut nassiussissaaq.
Imm. 3. Uillunik il.il. passussisartumit aamma pilersaarusiortartumit, suliffeqarfimmut aalajangersimasumik attuumassuteqartumit, tunisassiortumit pingaarnermit katersuineq ingerlanneqarpat, uillunik il.il. katersukkanik tulaassiffimmiit assartuinermut atatillugu, Fødevarestyrelsen-imut atuutilersinneqarsimasoq nalunaarsuinermut allakkiaq, assartuinissamut akuersissummik ataavartumik taarserneqarsinnaavoq. Akuersissuteqarnissaq pillugu Fødevarestyrelsen-imit piumasaqaatinik saqqummiussisoqarsinnaavoq.

§ 33. Uillunik il.il. katersuisartut, passussisartut imaluunniit pilerisaarusiortartut tunisassiortut pingaarnerit aamma suliffeqarfiit, immikkut tamarmik nalunaarsuinermut allakkiat tamarmik assilinerinik tiguneqartunik aamma ingerlateqqinneqartunik toqqortaateqartassapput.
Imm. 2. Immikkoortitat nassiunneqarfianni ullormiit naatsorsorlugu, piffissami tunisassiap atasinnaaffiani, taamaattoq minnerpaamik qaammatini aqqaneq marlunni, nalunaarsuinermut allakkiat assilineri, tunisassiortumi pingaarnermi aamma suliffeqarfimmi toqqorsimatinneqartassapput.

Kapitali 11
Errortuinermut aamma piareersaanermut imarmik minguitsumik atuineq
§ 34. Ilanngussaq 1-imi allassimasumik sumiiffinniit tunisassiorfeqarfinniit milluakkamik aammalu tamakkua milluaaviit, kapitali manna naapertorlugu ammagaassallutik, imarmik minguitsumik atuinermi taamaallaat errortuisoqarsinnaavoq aamma piareersaasoqarsinnaalluni.
Imm. 2. Suliffeqarfiit errortuisartut aamma piareersaasartut, atortoqarfimmut milluarneqartoq imaq minguitsoq, toqqaannartumik imaluunniit toqqaannanngitsumik ima annertutigisunik uillut il.il. errortukkat  imaluunniit piareersakkat, peqqissusiisa pitsaassusianut ajoqusiisinnaasunik tappiorannartunik, stof-finik ajoqusiisartunik imaluunniit quajaatinik toqunartulinnik imaqannginnissaat qulakkiissavaat.
Imm. 3. Suliffeqarfiit, imarmik minguitsumik errortuinermut imaluunniit piareersaanermut atuisut sumiiffinni tunisassiorfiusuni ataasiakkaani, immamik milluaaviit sumiissuseqqissaavinik allassimasulinnik nunap assinganik peqatigitilluguttaaq akuersissummut normumik Fødevarestyrelsen-imut nassiussissapput. Immamik milluaavinnut eqqartorneqartunut sumiissutsit allanngortinneqarpata, Fødevarestyrelsen-imit akuersissummik nutaamik pissarsiniartoqassaaq.

Immamik milluaavimmik ammaaneq
§ 35. Sumiiffinniit tunisassiorfiusuniit ataasiakkaaniit, errortuinermut imaluunniit piareersaanermut minguitsumik imarmik atuinissaannut immikkoortillugit Fødevarestyrelsen-imit ammaanneqassapput, imaatooqartillugu
1) suliffeqarfik sapaatit akunnerani sumiiffimmiit tunisassiorfiusumiit immamik milluaatinik ammaassineq sioqqullugu, ilanngussaq 3 malillugu annertussusilimmik quajaatinik toqunartulinnik peqassusianut imermik misiliummik tigusippat, nassiussippat aamma misissoqqissaakkanik qulakkeerippat,
2) nr. 1-imi allassimasoq misiliut, nakkartitsiviusinnaasut aamma imermik passussiviit kingornginiittussamiit aammalu suliffeqarfiup akuersissutitut normuanut peqatigitillugu allataasumiit misiliummik tigusiffissatut sumiiffimmiit sukumiinerusumiit allatamiit tiguneqarsimappat,
3) misissueqqissaarnernut inernernit, Fødevarestyrelsen-imut nassiunneqarnissaat, suiffeqarfimmit qulakkeerneqassaaq, aamma
4) imaq, sumiiffimmiit tunisassiorfimmiit suliffeqarfiup immamik milluaavianeersoq, errortuinermut imaluunniit piareersaanermut naleqqunnersoq, Fødevarestyrelsen-imit nalilerneqassaaq.
Imm. 2. Ilanngussaq 1-imi allassimasut allallugit sumiiffiit tunisassiorfiit normui aamma suliffeqarfiup akuersissummut normua allallugit errortuinermut imaluunniit piareersaanermut immamik milluaaviit sorliit ammaneri pillugit Fødevarestyrelsen-ip nittartakkamigut (www.fvst.dk) -kkut nalunaarutiginnittassaaq.
Imm. 3. Nakkartitsiviit aammalu assingusut immamik milluaavimmut ikkussuutaanerisa kingunerisaanik, suliffeqarfiit, namminneerlutik nakkutilliinermikkut, quajaatit toqunartullit aarlerinaataannginnerannik allakkiatut uppernarsaasiisinnaasut, nakkartitsiviit sunniuteqarluassusiannut allakkiatut uppernarsaasiinermut ilaatillugu, imm. 1-i naapertorlugu ileqqoralugu misiliutinik tigooraasassanngillat, taarsiulluguli quajaatinik toqunartulinnik peqassusianik misissugassanik, maanaannaq tigusisassallutik.
Imm. 4. Suliffeqarfiit suleriaaseqarnerisa nassatarisaannik uillut il.il. errortukkat imaluunniit piareersakkat quajaatit toqunartuinik eqiteruffiunnginnerannik qulakkeerisut suliffeqarfiit, namminneerlutik nakkutilliinermikkut quajaatit toqunartut aarlerinaataannginnerannik, allakkiatut uppernarsaasiisinnaasut, imm. 1-i naapertorlugu misiliutinik tigusisassanngitsut, taarsiulluguli, quajaatit toqunartuinik peqassusianik misissugassanut misiliutinik maanaannaq tigusisassasut, Fødevarestyrelsen-imit akuerineqarsinnaavoq.
Imm. 5. Suliffeqarfiit, nunap assingagut imminnut qanittunik immamik milluaavillit, immamik milluaaviit sumiiffiini, sumiiffimmi quajaatinik toqunartoqarneranut aarlerinaatinik naliliineq assigiiaartoq ersersitsippat, imm. 1-i naapertorlugu quajaatinut toqunartulinnut misissuinissamut imermik misiliutinik peqatigiilluni misiliutinik tigusisarnissamik pilersitsisinnaanerat, Fødevarestyrelsen-imit akuerineqarsinnaavoq.

§ 36. Errortuinermut aamma piareersaanermut imarmik milluaavik, nalunaarutiginninnermut atatillugu Fødevarestyrelsen-imit allaatigineqartumiit ullormiit, ulluni arfineq marlunni ammasassaaq, tamatumalu kingorna imaaliallaannaq matuneqartarluni.
Imm. 2. Errortuutissatut imaluunniit piareersaanissamut imarmik milluaavimmik ammaaneq sapaatit akunnerini tamani ullormi siullermi, suliffeqarfik imarmiit misiliutinik sapaatit akunnikkuutaartunik tigusisarpat, § 35, imm. 1-imi maleruagassat malillugit atatiinnarneqarsinnaavoq, taamaattoq imm. 3 takujuk.
Imm. 3. Errortuutissatut imaluunniit piareersaatissatut imermik milluaavik, piffissami juullip aamma ukiortaap nalaanni sapaatit akunnerini marlunni atatiinnarneqarsinnaasoq, Fødevarestyrelsen-imit aalajangerneqarsinnaavoq.

§ 37. Sumiiffimmi tunisassiorfiusumiit imarmik milluaavimmiit quajaatinik toqunartoqassusianik aarlerinaammik naliliineq, tamakkoqarsinnaassusianut annikitsuaraannaasumik aarlerinaateqartoq ersersitsippat, § 35-imi eqqaaneqartut imaanik misiliutinik tigusisarnerit akulikissusai Fødevarestyrelsen-imit annikillisinneqarsinnaapput. Errortuinermut imaluunniit piareersaanermut imarmik atuinermi, quajaatinik toqunartulinnik aamma quajaatit toqunartuinik annertusisamik nakkutilliineq

§ 38. Ilanngussaq 8-mi quajaatit toqunartuinut peqqissutsimut naligitinneqartuni allassimasuni, uilluni il.il. quajaatit toqunartuinik katersuuttoqarnissaanut aarlerinaammik nassataqarsinnaasumik ima annertussusilimmik imaluunniit uilluni il.il. quajaatit toqunartuinik, imermi quajaatinik toqunartulinnik takussutissaqarpat, errortuinermut imaluunniit piareersaanermut immamut imermik milluaammik atuineq annertusisamik nakkutigisamik pisassasoq Fødevarestyrelsen-imit aalajangerneqarsinnaavoq.
Imm. 2. Annertusisamik nakkutigisamik, errortuinermut imaluunniit piareersaanermut imarmut imermik milluaammik atuineq, ilanngussaq 4, kapitali 2 naapertorlugu pisassaaq, taamaattoq imm. 3 takujuk.
Imm. 3. Errortuinermut imaluunniit piareersaanermut imarmut imermik milluaammik atuineq, uilluni il.il. quajaatit toqunartuinik takussaasoqanngikkallartillugu. quajaatit toqunartullit sikkerarnerat apeqqutaatinnagu, ilanngussaq 4, kapitali 2-mi allassimasuniit piumasaqaatikinnerulaartumik ingerlanneqarsinnaanera, Fødevarestyrelsen-imit aalajangerneqarsinnaavoq. Piumasaqaatikinnerusunik ingerlatsisinnaaneq pillugu nalunaarneq,  Fødevarestyrelsen-ip nittartagaagut (www.fvst.dk) -kkut tamanut saqqummiunneqartassaaq.


Kapitali 12
Misissuinernut aningaasartuutit il.il.
§ 39. Nalunaarut manna malillugu misiliutinik tigusinermut, nassiussinermut aamma misissuinernut atatillugu kiisalu misissuinerit inernerinik nalunaaruteqarnermut aningaasartuutit tamaasa, ilaatillugit tamatumunnga attuumassutilinnut aarlerinaatinut naliliinernut aningaasartuutaasinnaasunut, Fødevarestyrelsen-imit akisussaaffigineqanngillat.

§ 40. Nalunaarut manna naapertorlugu piumasaqaataasut, misiliutit, ilanngussaq 2, 3, 6 imaluunniit 7-imi nassuiarneqartut periaatsit naapertorlugit, tiguneqartassapput.

Kapitali 13
Pillaatissiinermut- aamma atuutilersitsinermut aalajangersakkat
§ 41. Inatsisit allat malillugit pineqaatissiissutinik annertunerusunik tunniussisoqanngippat, akiliisitaanermik eqqartuunneqarsinnaavoq, taanna
1) § 3, imm. 1-imik aamma 3-mik, § 7, imm. 2-mik, § 8, imm. 1-2-mik, § 9, imm. 1-2-mik, § 10, imm. 1-imik aamma 3-6-imik, § 11, imm. 3-mik, § 28, imm. 1-2-mik, § 29, imm. 2-3-mik, § 32, imm. 1-2-mik, §§ 33-34-mik, § 38, imm. 2-mik aamma § 40-mik unioqqutitsisoq,
2) § 24 aamma § 28, imm. 4 malillugit matoqqasuni sumiiffinni katersuisoq,
3) § 6, imm. 1, aamma § 31 malillugit inerteqqutitut nalunaarutigineqartunik unioqqutitsisoq,
4) § 6, imm. 2 malillugu immikkoortunik utertitsinngitsoq,
5) § 6, imm. 5 aamma § 9, imm. 2-mi allassimasunik maanaannaq tigullugit misiliutinik tigusinngitsoq,
6) § 7, imm. 3 aamma 4 naapertorlugit Fødevarestyrelsen-imit tamatuminnga noqqaaffigineqareernermi kingorna imermik misiliutissanik tigusinngitsoq, imaluunniit
7) § 30, imm. 2, oqaaseqatigiit aappaat aamma § 32, imm. 3, oqaaseqatigiit aappaat malillugit aalajangersakkanik piumasaqaatinik sumiginnaasoq.
Imm. 2. Ingerlatseqatigiiffinnit il.il. (inatsisitigut akisussaasuusunit) unioqqutitsinernut, taamatut ingerlatseqatigiiffiit akiliisitsissummik tunineqarsinnaapput.

§ 42. Nalunaarut ulloq xx-xx atuutilersinneqassaaq.
Imm. 2. Uillut il.il. pillugit Kalaallit Nunaannut nalunaarut nr. 83, 13. februar 2008-meersoq, atorunnaarsinneqarpoq.


Ilanngussaq 1 
Kapitali 1
Sumiiffiit tunisassiorfiit
1) Kalaallit Nunaanni uilunniarnermi sumiiffinnut tunisassiorfinnut immap assingini sumiiffinnut ilisarnaatit Pinngortitaleriffimmit 1977-imi suliarineqartut naapertorlugit imatut agguarneqarput GF 1100, GF 1200, GF 1300, GF 1400, GF 1500, GF 1600, GF 1700, GF 2100, GF 2200, GF 2300, GF 2400, GF 2500, GF 3100, GF 4200 aamma GF 4300
2) Sumiiffinni ataasiakkaani, assersuutigalugu immap assingani sumiiffinnut ilisarnaammi 1400-mi G/18, 25 – 56 kvadratsømil-inik arealeqarpoq sumiiffiillu ataasiakkaat tassaapput sumiiffiit tunisassiorfiit. Sumiiffiit tunisassiorfiit allorniusat tukimukartut sanimukartullu sinerlugit killilerneqarput.
3) Sumiiffik tunisassiorfik immap assingani sumiiffia normulerlugu tamassuma kingorna assersuutigalugu KG/168-imik ilisarnaaserlugu taaguuserneqartarpoq. Assersuutigalugu sumiiffik tunisassiorfik: GF 1400 KG/18.
4) Fødevarestyrelsen-ip Aalisarnermut, Piniarnermut Nunalerinermullu Naalakkersuisoqarfik aalisarsinnaanermik imartanilu nr. 1-imi taaneqartut saniatigut aalisarsiaanermik akuersissuteqartoqarnissaanik aalajangiinermi suleqatigisarpaa. Immap assingini sumiiffiit ilisarnaataat sumiiffinnut agguarlugit ilanngunneqarput.
Immap assingini sumiiffiit amerlassusaat sumiiffiit/imartat amerlanerit ilanngullugit qaqugukkulluunniit amerlisinneqarsinnaapput.

Kapitali 2
Kalaallit Nunaanni sumiiffiit tunisassiorfiit tappiorannartuleriffittut piujuartumik immikkoortiterneqartut
1) Kalaallit Nunaanni sumiiffiit tunisassiorfiit tappiorannartuleriffittut piujuartumik immikkoortiterneqartut suli avammut nalunaarutigineqanngillat.


Ilanngussaq 2
Quajaatit toqunartuinik misissuinissamut uillunik il.il. misiliutit
Kapitali 1
Quajaatit toqunartuinik misissuineq
1) Lipofile – toqunartut PSP aamma ASP:
Uillut il.il. algit toqunartuinik timmilersitsisartunik orsumi arrortinneqarsinnaasunik (okadainsyre aamma  toqunartut dinophysis taakkualu estre-inik), PSP-qarnerinik, ASP-qarnerinik, toqunartunik ysso-qarnerinik (YTX) aamma azaspiracide-qarnerinik ukioq tamaat  misissorneqartassapput.

Kapitali 2
Misiliutinik tigusineq uninngatitsinerlu
1) Uillunit il.il pinngortitami uumasunit misiliutit sumiiffinni sumiiffiit tunisassiorfiit pisarineqarfiisa amalersusaat malillugu tiguneqartassapput. 
2) Tukertitsivinni uillunit il.il. misiliutinik linekultur-iusunik assigisaanilluunniit imatut tigusisoqartassaaq, misiliutit tukertitsiviit tigusiffigineqartut amerlassusaat malinneqartassalluni. Misiliutini ataasiakkaani aamma tukertitsiviup takissusaa malinneqartassaaq tukertitsivimmilu sarfap sammiviata tungaanit tiguneqartassallutik.
3) Misiliutit ataasiakkaat toqunartunik ASP-nik, toqunartunik PSP-nik aamma toqunartunik lipofile-nik akuinik misiliutit misissugassat tassaassapput nerpii uillut il.il. uunneqanngitsut, uillunut ikinnerpaamik qulinut agguarlugit nerpii minnerpaamik 100-150 graminngorlugit. Toqunartunik ASP-nik, toqunartunik PSP-nik aamma toqunartunik lipofile-nik akuinik laboratoriami ataatsimi misissuisoqarpat, uillut il.il. uunneqanngitsut uillunut il.il. ikinnerpaamik qulinut agguarlugit nerpiinit misiliutip minnerpaamik 100-150 gram-mip ataatsip nassiunnissaa naammappoq.
4) Misiliutinik misiliutit suuneri qularnanngitsumik ilisarineqarsinnaanngorlugit tigusisoqassaaq. Paasissutissat uku ilanngunneqassapput
a) Uiloqatigiit il.il. suuneri
b) Ulloq misiliutinik tigusiffik.
c) Misiliutip tigusiffiup sumiinnera gradinngorlugu, decimal-it pingasut atorlugit decimalminut-i, nalunaarsuiffimmi WGS 84-itut allallugu. Tukertitsiviit tukertitsiviit sumiissusersiummik paasissutissiinissami ilaatinneqanngillat.
d) Sumiiffiup tunisassiorfiup normua…
e) Angallatip normua aqqalu imaluunniit tukertitsivimmut akuersissutip normua.
f) Misiliut algit toqunartuinik sunik misissuiffigineqassanersoq.
5) Misiliutit annertusisamik nakkutilliinermi aamma oqaaseqatigiinnik ”annertusisamik nakkutilliineq” ilisarnaaserneqassapput.
6) Uillunit il.il. uumasunit misiliutit uillut il.il. uumasinnaanngorlugit uninngatinneqassapput.
7) Uillut il.il. nerpiinit misiliutit qeritinneqassapput nassiunneqarnissaasalu tungaanut qerissallutik. Piumasaqaat taanna uillut il.il. nerpii taarsiullugu mingutsitsinnginnermi pitsaassuseq ajortinnagu uninngatinneqarnissaat piumasaqaatigalugu saneqqunneqarsinnaavoq.
8) Uillunit il.il. siusinnerusukkut misiliutit misissoqqinnissaannut misiliutaasinnaasut uunnagit qeritinneqassapput, suliffeqarfimmilu sivikinnerpaamik sapaatit akunnerini sisamani qeritillugit uninngatinneqassallutik.

Kapitali 3
Misiliutinik nassiussineq
1) Uillunit il.il. misiliutit uillut il.il. mingutsitsinnginnermi pitsaassusaat ajornerulersinnagu poortorneqassapput nassiunneqarlutillu.
2) Misiliutit sukkanerpaamik kingusinnerpaamillu tulaassinerup kingorna aqaguani laboratorie-mut misissuisussatut Fødevarestyrelsen-imit isumaqatigiissusiorfigineqarnissamut misissugassanngorlugit nassiunneqassapput.

Kapitali 4
Misiliutinik misissuineq
1) Laboratiorie-p uillunit il.il. misiliutit tiguneranni uillut il.il. mingutsitsinnginnermi naammaginartumik pitsaassuseqarnersut misissussavai.
2) Laboratiorie-p misiliutip tigunerata kingorna misissuineq piaarnerpaamik aallartissavaa.
Toqunartunik lipofile-nik suussusiliinermi periuseq
1) Periuseq immami uumassusilinnit toqunartunut (quajaatini toqunartunut) EU-mi laboratoria tunngaviusoq tunngavigalugu okadainsyremik aamma toqunartunik dinophsis-inik taakkulu este-nik, toqunartunik yesso-nik /YTX) aamma azaspiracider-inik (AZA) misissuinermit LC_MS/MS atorlugit suussusiliisoqassaaq.
Toqunartunik PSP-nik suussusiliinermi periuseq
1) Misissuissutitut nakkutilliinermilu periutsitut kemi atorlugu misissueriaaseq Lawrence HPLC ( periuseq AOAC 2005.06) atorneqassaaq.
Toqunartunik ASP-nik suussusiliinermi periuseq
1) LC/MS imaluunniit immami uumassusilinnit toqunartuinut (quajaatit toqunartuinut) (Journal of AOAC International, 78:543-554, 1995) EU-mi Laboratiorie-p tunngaviusup innersuussineratigut   væskekromatografi atorlugu toqunartunik ASP-nik suussusiliisoqassaaq annertussusiliisoqarlunilu.
Quajaatit  toqunartuinik suussusiliinermut allatut periuseq
1) Tunisassiortut pingaarnerit suliffeqarfiillu  taakku pissarsiarineqarsinnaappata periutsillu piginnaasaat ilisimatuussutsikkut uppernarsarneqarsinnaappat aamma minnerpaamik akuutissat analogit uku kisiisa ilanngullugilluunniit atorneqarsinnaappat allatut periutsit atorsinnaavaat:
a) Okadainsyre-t aamma toqunartut dinophysis-it: DTX3-p uppernarsinissaanut hydrolyse atorlugu pisariaqarsinnaavoq. DTX3-qarnera ersersinniarlugu, hydrolyse pisariaqarsinnaavoq.
b) Yessotoksin-it: YTX, 45 OH YTX, Homo YTX aamma 45 OH Homo YTX.
c) Azaspiracider-it: AZA1, AZA2, aamma AZA3.
2) Tunisassiortut pingaarnerit suliffeqarfiillu periutsit taakku atorneranni paasisat tamaasa ingerlaavartumik nalunaarsortassavaat.
3) Tunisassiortut pingaarnerit suliffeqarfiilu sumiiffinni tunisassiorfinni oqartussat nakkutilliinerat tunngavigalugu matuneqarnikuunngitsuni toqunartoqarneranik paasisat tamaasa Fødevarestyrelsen-imut ingerlaannaq nalunaarutigisassavaat.
4) Tunisassiortut pingaarnerit suliffeqarfiillu allatut periutsinik atuisut, Fødevarestyrelsen tamanna pillugu nalunaarfigissavaat.
5) Allatut periutsinik atuineq ilanngussaq una naapertorlugu misiliutinik tigusinermut misissuinernullu oqartussanit piumasaqaatsinut taamaallaat tamatigut ilassutaasinnaavoq.


Ilanngussaq 3
Quajaatinik toqunartulinnik misissuinermut imermik misiliutit
Kapitali 1
Misiliutinik tigusineq uninngatitsinerlu
1) Tunisassiorfimmit imaluunniit tukertitsivimmit katersiviusumit pitsaassutsimik misiliummik (ruujorinit misiliummik) aamma annertussutsimut misiliummik minnerpaamik ataatsinik tigusisoqartassaaq.
2) Ruujorinit misiliummik 20 μm planktonet atorlugu naqqanit qaavanut amullugu ikinnerpaamik pingasoriarluni alginillu takuneqarsinnaasumik imaqalernissaata tungaanut tigusisoqartassaaq, _Algit ataatsimoortut puiaasamut immiunneqassapput, taakkulu sumiiffimmit imeqarfiusumit ilallugit immerneqassapput aammalu nr. 8 naapertorlugu Lugol-imik aanaveersarneqassalluni.
3) Tukertitsivimmi ruujorinit misiliut tukertitsivimmi sarfap tungaanut tiguneqassaaq.
4) Sumiiffimmit tunisassiorfimmi imermik misiliutit imertaat Niskin-type atorlugu itissutsinit pingasunit ukuninnga tiguneqassaaq:
a) Qaavani (0-1 meterimik ititigisumi),
b) erngup kuunnerata qeqqani, aamma
c) naqqanit qummut 1 meterip missaani
5) Tukertitsivimmi imermik misiliut itissutsini tulliuttuni pingasuni tukertitsivimmi sarfaq assorlugu imertaat Niskin-type atorlugu tiguneqartassaaq:
a) Qaavani (0-1 meterimik ititigisumi),
b) tukertitsiviviup itissusiata affaata assinganik ititigisumi, aamma
c) tukertitsiviup naqqanut itissutimit 5 meterip missaani itinerusumi, kisianni naqqata qulaani 1 meterimik itinerunngitsumi.
6) 4-mit imaluunniit 5-imit taaneqartumit misiliutit spandimut sumiiffimmi imermik errortukkamut sorujoqanngitsumut akiliutsinneqarsinnaapput, akuliutanillu imermik misiliummik minnerpaamik 100 ml-imik tigusisoqassaaq. Akuugaq puiaasamut immiunneqassaaq aammalu Lugol atorlugu aanaveersarneqassalluni.
7) Aanaveersaanermut misiliummut 100 ml-imut Lugol 1 ml atorneqassaaq. Lugol uuttugaq misiliutip puiaasamut immiunneqarata kinguninngua immiunneqassaaq. Puiaasat matua tikillugu immerneqassanngillat.
8) Lugol uuminnga sananeqassaaq: 43,5 g jod + 87,0 g kaliumjodid + 869,5 g imeq akuutissaajagaq.
9) Misiliut qularnaatsumik suussusilersinnaalersillugu misiliummik tigusisoqassaaq. Taamaammat misiliutit ataasiakkaat paasissutissanik misiliummik tigusinerit tamaasa kingorna paasissutissat imermik misiliutinut ilanngunneqartussanik ukuninnga ilisarnaaserneqassapput:
a) Ulloq misiliummik tigusiffik.
b) Misiliummik tigusinermi sumiissuseq gradinngorlugu aamma pingasunik nalunaarsuiffimmi WGS 84-mi allassimasunik decimalminut-inngorlugu. Tukertitsiviit misiliummik tigusinermi sumiissusiliinermik paasissutissiinissami ilaatinneqanngillat.
c) Sumiiffiup tunisassiorfiup normua.
d) Angallatip normua aqqalu imaluunniit tukertitsivimmut akuersissutip normua.
e) Oqaaseqatigiit ”ruujorinit misiliut” imaluunniit ”imeq misiliut”.
10) Ruujorinit aamma imermik misiliutit qerisinnaajunnaarsillugit toqqaannartumilluunniit seqinnerfigitissinnaajunnaarlugit uninngatinneqassapput.
11) Imeq misiliut immamit tiguneqartoq akuluiaanermut imaluunniit suliareqqiinermut atorneqartussaq imatut tiguneqassaaq:
a) erngup qorlorfia imaluunniit imermik kuutsitsivik imermik misiliummik tigusiffigineqartussaq imermik misiliummik tigusinnginnermi sivikinnerpaamik minutsini 15-ini kuutsinneqarsimassaaq.
b) Imermik misiliummik minnerpaamik 100 ml-imik nr. 7 naapertorlugu puiaasamut immiunneqartumik aamma Lugol-imik aanaveersakkamik tigusisoqassaaq.
12) Misiliutit qularnaatsumik paasineqarsinnaanngortillugit misiliutinik tigusisoqassaaq. Taamaammat misiliutit ataasiakkaat paasissutissanik ukuninnga imermik misiliummut ilanngunneqartussamik misiliummik tigusinerit tamaasa ilisarnaaserneqassapput:
a) Ulloq misiliummik tigusiffik.
b) Sumiiffik misiliummik tigusiffik.
c) Suliffeqarfiup akuersissutaata normua.
d) Oqaaseqatigiit akuersissummi atorneqartut ”sukujuiaavik”, ”suliareqqiisarfik” imaluunniit ”nassiussuisarfik”.

Kapitali 2
Misiliutinik nassiussineq
1) Ruujorinit misiliutit, imermik misiliutit aamma sukujuiaavimmit imaluunniit suliareqqiisarfimmit imermik misiliutit nassiutinnginneranni isumannaatsumik poortorneqassapput.
2) Misiliutit sukkanerpaamik aamma tulaassinerup kingorna kingusinnerpaamik aqaguani laboratorie-mit misissuisussatut Fødevarestyrelsen-imit isumaqatigiissusiorfigineqartumit misissugassanngorlugit nassiunneqassapput.

Kapitali 3
Misiliutinik misissuineq
1) Misissuineq sukkanerpaamik kingusinnerpaamillu misiliutinik tigusinerup kingorna aqaguani aallartinneqassaaq.
Pitsaassutsimik misissuineq
1) Qassutinik misiliutiniit plankton-it ataatsimuuleqqaffii atorlugit quajaatinik pitsaassutsimik misissuisoqassaaq.
2) Laboratorie-mi qassutiniit misiliutit ilaannik qaamanermik allisitsiut atorlugu aamma thekate fure quajaatit eqqarsaatigalugit aamma allisitsiummi epifluorescens-imi fluorokromet Calco Fluor White imaluunniit fluorokrom assinga plade-ni thekate quajaatini cellulos-inut atorneqartartut atorlugit misissorneqartussanik tigusissaaq.
3) Immikkoortuni Dinophysis minnerpaamik tappiorannartoqatigiit tulliuttut paasiniarneqassapput:
a) Dinophysis acuminata
b) Dinophysis acuta
c) Dinophysis dens
d) Dinophysis norvegica
e) Immikkoortuni  Dinophysis tappiorannartoqatigiit allat tappiorannartoqatigiit immikkoortuinut Dinophysis spp-nut atatinneqarsinnaasut.
4) kinguaariikkuutaani Alexandrium-ini minnerpaamik tappiorannartoqatigiit tulliuttut suussusersineqassapput:
a) Alexandrium tamarense
b) Alexandrium ostenfeldii
c) Alexandrium minutum
d) Immikkoortumi Alexandrium tappiorannartoqatigiit allat tappiorannartoqatigiit immikkoortuinut Alexandrium spp atatinneqarsinnaasut
5) Immikkoortumi Pseudo-nitzschia minnerpaamik tappiorannartoqatigiit Pseudo-nitzschia seriata immikkoortumiky tappiorannartoqatigiit tappiorannartoqatigiit immikkoortuinut Pseudo-nitzschia spp atatinneqarsinnaasut paasiniarneqassapput.
6) Immikkoortumi Prorocentrum minnerpaamik tappiorannartoqatigiit Prorocentrum lima paasiniarneqassapput.
7) Immikkoortumi Protoceratium minnerpaamik tappiorannartoqatigiit Protoceratium reticulatum immikkoortumilu tappiorannartoqatigiit allat tappiorannartoqatigiit immikkoortuinut Protoceratium spp atatinneqarsinnaasut paasiniarneqassapput.
8) Immikkoortumi Lingulodinium minnerpaamik tappiorannartoqatigiit Lingulodinium polyedra immikkoortumilu tappiorannartoqatigiit allat tappiorannartoqatigiit immikkoortuinut Lingulodinium spp atatinneqarsinnaasut paasiniarneqassapput.
9) Immikkoortumi Azadinium minnerpaamik tappiorannartoqatigiit Azadinium spinosum immikkoortumilu tappiorannartoqatigiit tappiorannartoqatigiit immikkoortuinut Azadinium spp atatinneqarsinnaasut paasiniarneqassapput.
10) Immikkoortumi Karenia minnerpaamik tappiorannartoqatigiit Karenia mikimotoi immikkoortumilu tappiorannartoqatigiit allat tappiorannartoqatigiit immikkoortuinut Karenia spp atatinneqarsinnaasut paasiniarneqassapput.
11) Immikkoortumi blågrønalger (cyanobakterier) minnerpaamik tappiorannartoqatigiit Nodularia spumigera immikkoortumilu Anabaena tappiorannartoqatigiit allat tamarmik tappiorannartoqatigiit immikkoortuinut Anabaena spp paasiniarneqassapput.
12) Immikkoortumi Phalacroma minnerpaamik tappiorannartoqatigiit Phalacroma rotundatum paasiniarneqassapput.
13) Immikkoortumi Gymnodinium minnerpaamik tappiorannartoqatigiit Gymnodinium catenatum paasiniarneqassapput.
Annertussutsinik paasiniaanerit
1) Imermik misiliutinik ilanngussami uani kapitali 1, nr. 4-6 naapertorlugu ataatsimoortillugit misiliutitut katersorneqartunik quajaatit annertussusaannik misissuisoqassaaq.
2) Mikroskop-i killormoortoq aamma mikroskop-imik atueriaaseq epifluorescens atorlugit quajaatinik toqunartoqarsinnaasunik annertussusiliisoqassaaq, tak. P. Andersen aamma J. Throndsen, ”Estimating cell numbers”, (2003), aamma G. M. Hallegraeff, D. M. Anderson aamma A. D. Cembella (eds.), ”Manual on Harmful Marine Microalgae”, qup. 99-130, (2003), UNESCO Publishing
3) Molekyle-t arrortinneqarfiat mikroskop-imik killormoortumik aamma inissiivimmik 25 ml-imit annikinnerusumik annertoqataanilluunniit atuinermi piffissaq sivikinnerpaamik 12 tiimiussaaq. Piffissaq molekyle-t arrortinneqarfiat 25 ml qaangerlugit Inissiivinnik atuinermi sivikinnerpaamik 24 tiimiussaaq.
4) Quajaatit celle-nik 10.000-init annikinnerusunik ataatsimoortunik annertussutsimi tamarmi kisitsilluni annertussusiliisoqassaaq.
5) kisitsiviup annertussusianik 25 ml-erimik atuinermi aamma kisitsiffimmi tamarmi kisitsinermi celle-t nassaarineqartut celle-t 40-t (=0,04 celle-t/ml) amerlaqatigissavaat. Ataatsimoortut taakku ataatsimoortunik kisinneqartunik tamassuma kinguneranik nalorninartoqartorujussuulluni quajaatini celle-t ataasiakkaat nassaarineqartut tunngavigineqarmata ataatsimoortut ammut killingat quajaatini cellet 100/l nalunaarsornerannut atorneqassaaq. Tamassuma kisitsiviusumi tamarmik kisitsinermi quajaatit marluk nassaarineqarnerat assigaa.
6) Alge-ni celle-t 10.000/l-imit amerlanerit ataatsimoorneranni kisitsiviusumi immikkoortunik kisitsisoqarsinnaavoq.
7) Uilluni il.il. quajaatit toqunartuinik nassaarnermut atatillugu quajaatit ataatsimoortut eqquilluarluni uilluni il.il. toqunartut amerlassusaasa allanngoriartornerannik nalilersuisinnaalersitsisoq atorlugu annertussusilerneqassapput. Tamassuma kinguneraa agguaqatigiissitsilluni 95%-imik missingiinermi agguaqatigiissillugu ataatsimoortunit kisinneqartunit annertunerpaamik 30%-iusut.
8) Immikkoortunit Dinophysis aamma Alexandrium tappiorannartunik ataatsimoortunik ikinnerpaaffiliinermi (200-500 celle-t/l) nalorninanngitsoq taanna atorlugu uilluni il.il. quajaatit toqunartuisa amerliartornerannik kinguneqarsinnaasunik ataatsimoortut taakku annertussusilersinnaajumallugit misiliutit 50-200 ml-mik annertunerit atorlugit annertussusiliisoqassaaq. Tamanna inissiiviit molekyle-nik arrortitsiviit imaluunniit Colcofluor White atorlugu thekate-nik sukujuiaaneq qalipaasiinerlu tunngavigalugit mikroskopimik atueriaaseq epifluorescens atorlugit pissaaq tak. P. Andersen aamma H. S. Kristensen, ”Kapik and precise identification of thecate dinoflagellates using epifluorescence microscopy”, (1995), aamma ”Proceedings from the 6th International Conference on Toxic Marine Phytoplankton”, Nantes 1993, qup. 713-718, (1995), Lavoisier, Paris
9) Paasisat tamarmik tappiorannartoqatigiit aqqat aamma tappiorannartoqatigiit annertussusilikkat ataatsimoornerannik naatsorsuineq allallugit immersuiffik atorlugu nalunaarutigineqassapput.
10) Annertussusiliilluni misissuinermi tappiorannartoqatigiit ataasiinnaat nalunaarsorneqarpata imalluunniit tappiorannartoqatigiit ataatsimoortuni 100 celle-t/l-mit ikinnerit nalunaarsorneqarpata immersuiffimmi krydsiliilluni allanneqassapput.

Kapitali 4
Quajaatit toqunartuisa napparsimalissutaasarnerisa annertussusaannut missingiut
	Suussusaat
	Napparsimalissutaasarnerisa annertussusaat,
Celle-t literimut toqunartulluunniit paasineqarpata
	Toqunartoqalernerup suunera imaluunniit quajaatit toqunartui

	Furealget
	
	

	Dinophysis acuminata
	500
	Qalerualinnit toqunartoqalerneq timmilersitsisartoq (DSP)

	Dinophysis acuta
	100
	Qalerualinnit toqunartoqalerneq timmilersitsisartoq (DSP)

	Dinophysis dens
	100
	Qalerualinnit toqunartoqalerneq timmilersitsisartoq  (DSP)

	Dinophysis norvegica
	1.000
	Qalerualinnit toqunartoqalerneq timmilersitsisartoq  (DSP)

	Phalacroma rotundatum
	1.000
	Qalerualinnit toqunartoqalerneq timmilersitsisartoq  (DSP)

	Dinophysis spp.
	1.000
	Qalerualinnit toqunartoqalerneq timmilersitsisartoq  (DSP)

	Protoceratium reticulatum
	1000
	Toqunartut Yyesso

	Protoceratium spp.
	1000
	Toqunartut Yesso

	Lingulodinium polyedra
	1000
	Toqunartut Yesso

	Lingulodinium spp.
	1000
	Toqunartut Yesso

	Prorocentrum lima
	500
	Qalerualinnit toqunartoqalerneq timmilersitsisartoq  (DSP)

	Alexandrium ostenfeldii
	500
	Qalerualinnit toqunartoqalerneq nukillaartitsisartoq (PSP)

	Alexandrium tamarense
	100
	Qalerualinnit toqunartoqalerneq nukillaartitsisartoq (PSP)

	Alexandrium minutum
	500
	Qalerualinnit toqunartoqalerneq nukillaartitsisartoq (PSP)

	Alexandrium spp.
	500
	Qalerualinnit toqunartoqalerneq nukillaartitsisartoq (PSP)

	Azadinium spinosum 
	50.000
	Azaspirazid-iimik toqunartoqalerneq (AZP)

	Azadinium spp.
	500.000
	Azaspirazid-imik toqunartoqalerneq (AZP)

	Karenia mikimotoi
	Taamaallaat toqunartoqarneranik ersitsoqarpat
	Qalerualinnik toqunartoqalerneq sianiutini toqunartoqalersitsisartoq (NSP)

	Karenia spp.
	Taamaallaat toqunartoqarneranik ersitsoqarpat
	Qalerualinnik toqunartoqalerneq sianiutini toqunartoqalersitsisartoq (NSP)

	Kiselalger
	
	

	Pseudo-nitzschia seriata
	200.000
	Qalerualinnik toqunartoqalerneq puigortitsilersartoq (ASP)

	Pseudo-nitzschia spp.
	200.000
	Qalerualinnik toqunartoqalerneq puigortitsilersartoq  (ASP)

	Blågrønalger
	
	

	Nodularia spumigena1)
	100.000
	Nodularin. Potentielt toqunartoq. Amerlulersitsisartoq

	Anabaena spp.
	1.000.000
	Toqunartuusinnaasoq. Amerlulersitsisartoq

	Gymnodinium catenatum
	500
	Qalerualinnik toqunartoqalerneq nukillaartitsisartoq (ASP)

	1) Literimut ataatsimoortut 



Ilanngussaq 4







Bilag 4
Annertusisamik alapernaarsuineq – annertusisamik nakkutilliineq
Kapitali 1
Annertusisamik alapernaarsuineq
1) Tunisassiortut pingaarnerit annertusisamik alapernaarsorneqarlutik katersisartut, tulaassinerni tamanni uillunit il.il. § 4, imm. 1-imi aalajangersakkat malillugit quajaatit toqunartuinik misissuinissamut misiliutinik tigusinissaq qulakkiissavaat.
2) Fødevarestyrelsen tulaassinerni ataasiakkaani pisanit uillunit il.il. misiliutit tiguneqartussat amerlassusissaannik taamaattoqarpallu misissuinnginnermi poole-nissamik aalajangiisinnaasoq. Poole-neq tassunga atatillugu uani paasineqassaaq misissugassanik ataatsimoortitsineq.
3) Pisat sumiiffiit immikkoortuisa akornanni nikinnermi usingiarneqassapput.
4) Uillunik annertusisamik alapernaarsorneqarlutik katersat tulaanneqartut tamarmik katersanit allanit immikkoortinneqartassapput, Danmarkimilu tuniniaavimmi uillut allaganngorlugu tuniniarneqarsinnaanerat siunertaralugu Fødevarestyrelsen-ip misissuinerit inernerinik nalilersuinissaata tungaanut paarigallarneqassallutik.
5) Nalunaarsuinermut uppernarsaatip assilinerani tulaassinerup kingorna ingerlaannaq mailikkut uunga muslingeovervagning@fvst.dk nassiunneqassaaq.
Kapitali 2
Akuiaavinnik aamma suliareqqiisarfinnik annertusisamik nakkutilliineq
1) Suliffeqarfiit annertusisamik nakkutigineqarlutik akuiaanermi suliareqqiinermiluunniit immamit imermik mingoqanngitsumik atuisut tamarmik § 35, imm. 1-imi aalajangersakkat malillugit alge-nik toqunartulinnik misissuinermut imermit misiliutinik annertussusilinnik tigusinissaq qulakkiissavaat.
2) Suliffeqarfiit annertusisamik nakkutigineqarlutik akuiaanermi suliareqqiinermiluunniit immamit imermik atuisut tamarmik, uillunik il.il. tamanit akuiakkanit suliareqqinneqartunilluunnit minguiakkanit ilanngussaq 2-mi aalajangersakkani quajaatit toqunartuinik misissuinermut uillunit il.il. misiliutinik tigusinissaq imaluunniit Fødevarestyrelsen-ip allaganngorlugu innersuussinera malillugit misiliutinik taakkunannga tigusinissaq qulakkiissavaat.
4) Fødevarestyrelsen immami imermit misiliutit aamma uillut il.il. tigusiffigineqartussat amerlassusissaannik taamaattoqarpallu misissuinnginnermi poole-rinissamik aalajangiisinnaavoq.
5) Suliffeqarfiup Fødevarestyrelsen imermik uninngatitsiviut misiliutinik tigusiffigineqartut sorliunerannik nalunaarfigissavaa.
6) Uillut il.l. ataatsimoortut tamarmik annertusisamik nakkutigineqarluni akuluiarneqartut suliareqqinneqartunilluunniit ataatsimoortunit allanit immikkoortinneqassapput, Danmarkimilu tuniniaavimmi uillut allaganngorlugu tuniniarneqarsinnaanerat siunertaralugu Fødevarestyrelsen-ip misissuinerit inernerinik nalilersuinissaata tungaanut paarigallarneqassallutik.

Ilanngussaq 5
Uiluinnik (Pectinidae), tassunga ilanngullugit uumasoqatigiinnik Pecten maximus og Pecten jacobeus, siuteqqunik allanut ataatsimoortinneqanngitsunik aamma pighude-nik allanut ataatsimoortinneqartunik pisaqarnermut,  suliaqarnermut tuniniaanermullu piumasaqaatit immikkut ittut.
1) Uiluinnik (Pectinidae), siuteqqunik sukujuiarneqanngitsunik, aamma pighude-nik sukujuiarneqanngitsunik, quajaatit toqunartuinik, tappiorannartunik kemimillu mingutsinneqartunik misiliutit ilanngussani 2, 5, aamma 7- naapertorlugit taakkunanilu misissueriaatsit allassimasut  napertorlugit akuisa annertussusaannik misissorneqassapput. 
2) Uiluinnil (Pectinidae), siuteqqunik aamma pighude-nik sukujuiarneqanngitsunik misiliutit laboratorie-mi Fødevarestyrelsen-imit toqqarneqartumit misissuinissamillu isumaqatigiissusiorsimasumit misissorneqassapput.
3) Nr. 1 naapertorlugu misissuinerit inerneri Fødevarestyrelsen-imut nassiunneqassapput.
4) Uiluinnut (Pectinidae) uumasoqatigiinnik Pecten maximus og Pecten jacobeus pisaqarnermut aaqqissuussineq killilik sumiiffimmit tunisassiorfimmi tigusillattaalluni misiliutinik tigusanik sivisunerpaamik ullunik arfineq marlunnik akunnilinnik marloriarluni tulleriinnik misissuinernit uiluiit ilivitsut kg-mut 250 mg annikinnerusumik domoinsyre-mik akoqarnerannik aamma uiluinni nerineqartussatut naatsorsuussani immikkullu misissorneqartussani kg-mut 4,6 mg-mik annikinnerusumik akoqarnerannik takutitsippat atuutilersinneqarsinnaavoq. Uiluinnit ikinnerpaamik qulinit homogenat-inik misissuisoqassaaq. Nerineqarsinnaasunik, ujalumik matussutissamik gonade-linnik gonade-qanngitsunillu homogenat ikinnerpaamik qulinik immikkoortulinnik immikkut misissuisoqassaaq.
5) Fødevarestyrelsen uiluinnik (Pectinidae) uumasoqatigiinnit Pecten maximus aamma Pecten jacobeus inuussutissanit nioqqutissat uumasuneersut mingoqannginnerat pillugu pequssummi peqqissutsimut tunngavinnik eqqortitsinerat qulakkeerniarlugu sumiiffimi tunisassiorfimmi tiguneqartussat amerlassusissaannik aalajangiissaaq.
6) Fødevarestyrelsen uiluinnit (Pectinidae) tigusiffigineqartussanit inaarutaasumik tunisassiani ilanngussaq 8-mi peqqissutsimut tunngaviit eqqortinneqartinneqarnerat qulakkeerniarlugu tigusillattaarilluni misissugassat amerlassusissaannik aalajangiissaaq


Ilanngussaq 6
Tappiorannartunik misissuinissamut uillunik il.il. misiliutit
Kapitali 1
Tappiorannartut mingutsitsinerannik misissuineq
1) Sumiiffiit tunisassiorfiit, immikkoortortat tukertitsiviillu utaqqiisaasumik A-tut suussusilerneqartut ammarneranni misiliutit kingornalu misiliutit periutsit ilanngussap uuma kapitaliani 4-mi taaneqartut malillugit E.coli-qarnerannik misissorneqartassapput.
2) Sumiiffiit tunisassiorfiit tukertitsiviillu piujuartumik A-tut suussusilerneqartut ammarneranni misiliutit kingornalu pisanit misiliutit  periutsit ilanngussap uuma kapitaliani 4-mi taaneqartut malillugit E.coli-qarnerannik misissorneqartassapput.
3) Sumiiffiit tunisassiorfiit, immikkoortortat tukertitsiviillu B-tut suussusilerneqartut aamma sumiiffiit tunisassiorfiit, immikkoortut tukertitsiviillu C-tut suussulerneqartut ammarneranni misiliutit kingornalu misiliutit periuseq ilanngussap uuma kapitaliani 4-mi taaneqartut malillugit E.coli-qarnerannik misissorneqartassapput

Kapitali 2
Misiliutinik tigusineq uninngatitsinerlu
1) Tunisassiortoq pingaarneq sumiiffinni tunisassiorfinni, tukertitsivinni immikkoortortanilu tappiorannartulerinermi immikkoortitaarinissaq siunertaralugu sumiiffimmi tunisassiorfimmi imaluunniit immikkoortortami uillunik il.il. uumasunik misiliutinik ikinnerpaamik tallimanik tigusissaaq. Uillut il.il. nerineqarsinnaasutut angissuseqassapput.
2) Uillunit il.il. pinngortitami uumasunit misiliutit nr. 1-imi taaneqartut sumiiffinnit kaliffinnit assigiinngitsunit tallimanit sumiiffinnik tunisassiorfinnik pisaqarfiusunik aamma uillut il.il. artiinit pisarineqarnissaattut kissaatigineqartunut ilisarnaataasunit tiguneqassapput. Misiliutit taakku tallimat immikkoortortami tappiorannartulernermi suussusiliinissaq siunertaralugu tiguneqartut sumiiffiup qeqqanit 1,5 sømilimik ungasitsigisup iluani tiguneqassapput.
3) Uillunit il.il. tukersitsivinneersunik linekultur-init assigisaannilluunniit misiliutit nr. 1-imi taaneqartut titarnernit assigiinngitsunit tallimanit tukertitsivimmik ilisarnaataasunit imaluunniit uillut il.il. artiinit tunisassiarineqarnissaattut kissaatigineqartunit tiguneqassapput. Misiliutit ataasiakkaat titarnerup takissusianut tamarmut ilisarnaataassapput.
4) Tunissiortoq pingaarneq sumiiffimmi tunisassiorfimmi, tukertitsivimmi immikkoortortamilluunniit utaqqiisaasumik piujuartumilluunniit suussusiliinerup attatiinnarnissaa siunertaralugu, tappiorannartunik misissuinissamut sumiiffimmi tunisassiorfimmi, tukertitsivimmi immikkoortortamiluunnit uiluinnik il.il. uumasunik misiliummik (attassiinnarnissamut misiliummik) ikinnerpaamik ataatsimik tigusissaaq. Misiliut uillunik il.il. pinngortitami uumasunik pisaqarnermi sumiiffiup tunisassiorfiup ilaanut pisaqarfiusumut aamma uillunut il.il. artimut imaluunniit artinut pisarineqartussatut kissaatigineqartunut ilisarnaataassaaq.
5) Kapitali 4, imm. 5 naapertorlugu uillunik il.il. misiliutit ataasiakkaat tassaassapput uillut il.il. uumasut naleqquttumik amerlassuseqartut.
6) Misiliutit qularnaatsumik ilisarisinnaanngortillugit misiliutinik tigusisoqartassaaq. Taamaammat misiliutit ataasiakkaat misiliutinik tigusinerup kingorna paasissutissanik ukuninnga misiliummut ilanngunneqartussanik imatut meqqilerneqassapput:
a) Uillut il.il. artii.
b) Ulloq misiliummik tigusiffik nalunaaqutarlu.
[bookmark: _Hlk215377761]c) Sumiiffik misiliutinik katersuiffik gradinngorlugu aamma pingasunik decimalilimmik decimalminut-it, nalunaarsuiffimmi WGS 84-mi allanneqartussat. Tukertitsiviit sumiiffimmik misiliutinik tigusiffimmik paasissutissiinissamut ilaanngillat.
d) Sumiiffiup tunisassiorfiup normua.
e) Angallatip normua aqqalu imaluunniit tukertitsiviup akuersissutaata normua.
f) Oqaasertaq ”Ammaanermi misiliut” imaluunniit ”attassiinnarnermi misiliut”.
g) Immikkoortortaqarfimmut A-mut immikkoortitaarinermut misiliutinut aqaasertaq “immikkoortortaq A”.
h) Oqaasertaq ”sinerissap qanittuani” uillut il.il. assammik kiliorluni, assammik tigullugit aqqarluniluunniit qaqinneqarpata. Tukertitsiviit uillunik il.il. “sinerissap qanittuani” qaqitsineq pillugu paasissutissiinissamut ilaatinneqanngillat. 
i) Misiliutinik tigusiffimmi immap kissassusia ºC-tut allallugu.
7) Uillut il.il. uumasut misiliutit nassitsinissap tungaanut 0-10 ºC akornanni uninngatinneqassapput, taamaalilluni uillut il.il. uumatinneqassallutik.

Kapitali 3
Misiliutinik nassitsineq
1) Misiliutit uillut il.il. uumatillugit aamma 10 ºC akornanni uninngatillugit poortorneqassapput nassiunneqarlutillu.
2) Misiliutit pisaqarnerup kingorna kingusinnerpaamik 48 tiimit kingorna misissuisoqarsinnaaniassammat laboratorie-mut misissuinissamik Fødevarestyrelsen-ip isumaqatigiissusiorfiginikuusaanut piaarnerpaamik nassiunneqassapput.

Kapitali 4
Misiliutinik misissuineq
1) Tappiorannartunik immikkoortitaarinermut atatillugu uillut il.il. uumasut ilivitsut tappiorannartoqarnerannik misissorneqassapput.
2) Laboratorie-p uillunik il.il. misiliutinik tigusinermi uillut il.il. uumanersut eqqiluisaarnermilu naammaginartumik pitsaassuseqarnersut misissussavai.
3) Laboratorie-p misissuineq pisaqarnerup kingorna piaarnerpaamik kingusinnerpaamillu 48 tiimit qaangiuppata aallartissavaa.
4) E. coli  periuseq uumasunit tunisassianik nakkutilliineq pillugu peqqussummi allassimasoq atorlugu suussusilerneqassapput.
5) E. coli-nik misissuinermi allanngorarnernik nalinginnaasumik agguaqatigiissitsiniarluni misissuinermi minnerpaamik assigiiaartumik suliarinninneq (homogiserineringstrin) atorneqassaaq.
a) Østers-it uiluiillu: 12-18-inik amerlassuseqartut.
b) Uillut: 18-35-nik amerlassusillit.
c) Uillut il.il. mikinerit tassunga ilanngullugit hjertemuslinger: 35-70-inik amerlassusillit.
Misiliutit annertussusaat misiliummi ataatsimi nerpiit nerpimmilu tamarmi imerpalasoq minnerpaamik 40 gramiussapput, artit mikisut soorlu assersuutigalugu hjertemusling-it pinnagit, taakku minnerpaamik 25 gramiunissaat akuerineqarsinnaavoq.

Ilanngussaq 7
Uillunik il.il kemimik mingutsitsinernik misissuinermut misiliutit

Kapitali 1
Kemi-mik mingutsitsinermik misissuineq
1) Ullut il.il. sumiiffimmit tunisassiorfimmeersut imaluunniit sumiiffimmi tunisassiorfimmit tukertitsivimmeersut kemimik mingutsinneqarnerannik annertussusissaasa killinginik aalajangerneqartunik misissuinermi paasisaqarfigineqarnikuunngitsut nr. 2 naapertorlugu tamassuminnga misissorneqassapput.
2) Kemi-mik mingutsitsinernik inuussutissat nioqqutissat ilaanni mingutsitsinerit ilaat pillugit Kalaallit Nunaannut nalunaarummi annertussusissaasa killinginik aalajangertunik misissuisoqassaaq.

Kapitali 2
Misiliutinik tigusineq uninngatitsinerlu
1) Uillunik il.il. pinngortitami uumasunik misiliutit sumiissusissiornermi sumiiffimmut tunisassiorfimmut pisaqarfiusussamut ilisarnaataasunit tiguneqartassapput.
2) Uillunit il.il. tukertitsivinneersunik linekultur-init assigisaannilluunniit misiliutit titarnernit assigiinngitsunit tukertitsivimmik ilisarnaataasunit qaqinneqarnissaattut kissaatigineqartunit tiguneqassapput. Misiliutit ataasiakkaat aamma titarnerup takissusianut tamarmut ilisarnaataassapput
3) Kemi-mik mingutsinneqarnerannik misissuinermut misiliutini ataasiakkaani uillut il.il. uumasut naleqquttumik amerlassuseqassapput.
4) Misiliutit qularnaatsumik ilisarisinnaanngortillugit misiliutinik tigusisoqartassaaq. Taamaammat misiliutit ataasiakkaat misiliutinik tigusinerup kingorna paasissutissanik ukuninnga misiliummut ilanngunneqartussanik imatut meqqilerneqassapput: 
a) Uillut il.il. artii.
b) Ulloq misiliummik tigusiffik.
c) Sumiiffik misiliutinik katersuiffik gradinngorlugu aamma pingasunik decimalilimmik decimalminut-it, nalunaarsuiffimmi WGS 84-mi allanneqartussat. Tukertitsiviit sumiiffimmik misiliutinik tigusiffimmik paasissutissiinissamut ilaanngillat
d) Sumiiffiup tunisassiorfiup normua
e) Angallatip normua aqqalu imaluunniit tukertitsiviup akuersissutaata normua
f) Oqaasertaq ” Kemimik mingutsitsinermut misissuinermut misiliut”
5) Misiliut puumi polyethylenplast-iusumi uninngatinneqassapput.
6) Misiliutit uunneqartinnagit qaleruaalu ilivitsuutillugit qeritinneqassapput qeritillugillu uninngatinneqassallutik.

Kapitali 3
Misiliutinik nassitsineq
1) Uillunit misiliutit qerisut uillut il.il. tiguneranni suli qerisussanngorlugit poortoqassapput nassiunneqarlutillu.
2) Misiliutit laboratorie-mut Fødevarestyrelsen-imit misissuinissaq pillugu isumaqatigiissutigineqarfiusumut piaarnerpaamik tulaassinerullu kingorna kingusinnerpaamik aqaguani nassiunneqassapput.

Kapitel 4
Misiliutinik misissuineq
1) Uillut il.il. inuussutissat nioqqutissat ilaanni mingutsitsinerit ilaat pillugit Kalaallit Nunaannut nalunaarut naapertorlugu kemimik mingutsinneqarsimanerannik misissorneqassapput. 
2) Laboratiorie-p misiliutinik misissuineq piaarnerpaamik malittarisatullu pingaarnertut tigunerannit kingusinnerpaamik aqaguani aallartissavaa.

Ilanngussaq 8
Uumasut qituttut marlunnik qaleruallit uumasut
1. Immikkoortoq una uumasunut qituttunut marlunnik qalerualinnut uumasunut atuuppoq. Kisianni sukujuiaaneq pillugu aalajangersakkat pinnagit aamma pighude-nut, uumasunut puulinnut uumasunut aamma siuteqqunut uumasunut atuuppoq. Kapitali 2, immikkoortumi tassani immikkoortoq A naapertorlugu sumiiffinnik immikkoortiterineq pillugu aalajangersakkat siuteqqunut aamma pighude-nut ataatsimoortuunngitsunut atuutinngillat.
1a. Immikkoortumi uani »niuernermi akunnermiliuttoq« imatut paasineqassaaq inuussutissanik nioqqutissianik suliffeqarfimmi aqutsisoq, siulliullugu pilersuisut ininik atugallit atugaqanngitsulluunniit pinnagit niuertut sumiiffiit tunisassiorfiit, sumiiffiit kiviseqqiffiit suliffeqarfiilluunniit allat akornanni ingerlatsisut.
2. Kapitalit 1-imit 8-mut uumasunut sumiiffinni tunisassiorfinni oqartussani ilanngussaq 9 naapertorlugu suussusilerneqartunit atuupput. Kapitali 9 uiluinnut sumiiffiit taakku avataanni pisarineqartunut atuuppoq.
3. Immikkoortumi tassani piumasaqaatit inuussutissanik nioqqutissialerinermi suliffeqarfiit pillugit Kalaallit Nunaannut nalunaarummi piumasaqaatinut tapiliussaapput.

Kapitali 1
Uumasunik qituttunik marlunnik qalerualinnik uumasunik tuniniaaneq pillugu aalajangersakkat nalinginnaasut.
1. Uumasut qituttut qaleruallit uumasut taamaallaat niuerfiit kapitali 7 naapertorlugu kikkuunerannik meqqilerneqarsimasut aqqutigalugit tuniniarneqarsinnaapput.
2. Inuussutissanik nioqqutissialerinermi suliffeqarfimmi aqutsisoq uumasunik qituttunik marlunnik qalerualinnik ataatsimoortunik aatsaat immikkoortuni 3-mit 7-imut uppernarsaanissamut piumasaqaatit eqqortinneqarpata tigusisinnaavoq.
3. Inuussutissanik nioqqutissialerinermi suliffeqarfimmi aqutsisoq uumasunik qituttunik marlunnik qalerualinnik uumasunik ataatsimoortunik sumiiffimmit tunisassiorfimmit allamut aamma sumiiffimmit kiviseqqiffimmut allamut imaluunniit suliffeqarfimmit allammut nuussippat, nalunaarsuinermi uppernarsaat taakkununnga ilanngunneqassaaq.
4. Nalunaarsuinermi uppernarsaat nunami suliffeqarfiup tigusisup inissisimaffigisaani pisortatigoortumik oqaatsit minnerpaamik ataatsit atorlugit allassimassaaq minnerpaamillu paasissutissanik ataaniittunik imaqassalluni:
a) Uumasut qituttut marlunnik qaleruallit uumasut ataatsimoortut sumiiffimmit tunisassiorfimmit nassiunneqarpata nalunaarsuinermi uppernarsaat minnerpaamik paasissutissanik ukuninnga imaqassaaq:
i) tunisassiortup aqqa najugaalu
ii) ulloq pisaqarfik
iii) sumiiffiup tunisassiorfiup inissisimaffia, eqqornerpaamik normulu ilisarnaat atorlugu allallugu
iv) sumiiffiup tunisassiorfiup peqqinnissami inissisimanera (sumiiffiup tunisassiorfiup suussusilernera)
v) uumasut qituttut artii annertussusaallu
vi) nassiussat apissiffissaat.
b) Uumasut qituttut marlunnik qaleruallit uumasut ataatsimoortut sumiiffimmit kivisitseqqiffimmit nassiunneqarpata, nalunaarsuinermi uppernarsaat minnerpaamik paasissutissanik litra a)-mi allassimasunik ukuninnga imaqassaaq:
i) sumiiffiup kivisiseqqiffiup inissisimaffia
ii) kivisitsitseqqiinerup sivisussusia.
c) Uumasut qituttut marlunnik qaleruallit uumasut ataatsimoortut sukujuiaavimmit nassiunneqarpata, nalunaarsuinermi uppernarsaat minnerpaamik paasissutissanik naqinneq a)-mi allassimasunik ukuninnga imaqassaaq:
i) sukujuiaaviup najugaa
ii) sukujuiaanerup sivisussusia
iii) nassiussat ulluni suni sukujuiaavimmi tiguneqarnersut nassiunneqarnersullu.
d) Uumasut qituttut marlunnik qaleruallit uumasut ataatsimoortut niuernermi akunnermiliuttunit nassiunneqarpata, nalunaarsuinermi uppernarsaat niuernermi akunnermiliuttumi immersorneqartoq nutaaq ilanngunneqassaaq. Nalunaarsuinermi uppernarsaat minnerpaamik naqinneq a)-mi, b)-mi aamma c)-mi allassimasuni paasissutissanillu ukuninnga imaqassaaq:

i) niuernermi akunnermiliuttup aqqa najugaalu
ii) uninngatitsinissaq siunertaralugu ulloq suliareqqiiffik aqqaqqiffilluunniit, ulloq aallartiffik aamma ulloq naammassiffik aamma sumiiffik suliareqqiiffik imaluunniit sumiiffik kivisitseqqiffik.
iii) alliartorfimmi pissusissamisoortumi suliareqqiisoqarpat, niuernermi akunnermiliuttup alliartorfik pissusissamisoortoq suliareqqiiffiusoq, piffissami suliareqqiiffimmi pisaqarnermi sumiiffiup tunisassiorfiup klasse A-tut suussusilerneqarsimanera uppernarsassavai. 
iv) pissusissamisoortumik alliartorfimmi kivisitseqqittoqarsimappat, niuernermi akunnermiliuttup pissusissamisoortumik alliartorfiup aqqaqqiffiusup piffissami kivisitseqqiivimmi uumasut qituttut marlunnik qaleruallit uumasut pisarineqarfiannik immikkoortitaarinermi sumiiffiit tunisassiorfiusut assinganik immikkoortitaarneqarnera uppernarsassavaa.
v) suliffeqarfimmi kivisitseqqiisoqarsimappat, niunermi akunnermiliuttup suliffeqarfiup piffissami aqqaqqiffiusumi akuersissuteqarnera uppernarsassavaa. Kivisitseqqiineq uumasut qituttut marlunnik qaleruallit uumasut mingutseqqinnerannut pissutaassanngilaq.
vi) immikkoortiterinermi artit, immikkoortiterinermi ulloq aallartiffik naammaffillu sumiiffiup uumasut qituttut marlunnik qaleruallit uumasut pisarineqarfiat aamma immikkoortiterinermi ataatsimoortut tamatigut assigiimmik artiunerat, ullormi ataatsimi aamma sumiiffimmi tunisassiorfimmi ataatsimi pisarineqarnerat pillugu paasissutissat allanneqassapput.
5. Inuussutissanik nioqqutissialerinermi suliffeqarfimmi uumasunik qituttunik marlunnik qalerualinnik uumasunik ataatsimoortunik nassitsisumi aqutsisup nalunaarsuinermut uppernarsaammi immikkoortiterinermi inissiiffiusut pineqartunut attuumassuteqartut naqinnerit paasiuminartut allanngortinneqarsinnaanngitsut atorlugit immersussavai. Inuussutissanik nioqqutissialerinermi suliffeqarfimmi ataatsimoortunik tigusisumi aqutsisup ataatsimoortunik tigusinermi uppernarsaat ullormik naqissusissavaa imaluunniit ulloq tigusiffik allatut nalunaarsussallugu.
6. Inuussutissanik nioqqutissialerinermi suliffeqarfimmi aqutsisup ataatsimoortunut ataasiakkaanut nassiunneqartunut imaluunniit tiguneqartunut nalunaarsuinermi uppernarsaatip assilinera nassitsinerup tigusinerulluunniit kingorna sivikinnerpaamik qaammatini aqqaneq marlunni (imaluunniit oqartussat innersuussinerat malillugu piffissami sivisunerusumi) toqqortarissavaa.
7. Niuernermi akunnermiliuttut tassaassapput:
[bookmark: _Hlk215443235]Taamaallaat immikkoortiterinani suliareqqiinaniluunniit ininik atugaqanngippata imaluunniit uumasunik qituttunik marlunnik qalerualinnik uumasunik avatangiisini kissassuseqartumi passussivigisaminnik, sukujuijaavigisaminnik uninngatitsivigisaminnillu ininik atugaqarpata inuussutissanik nioqqutissialerinermi suliffeqarfittut Fødevarestyrelsen-imit inuussutissanik nioqqutissialerinermi suliffeqarfiit pillugit Kalaallit Nunaannut nalunaarut naapertorlugu nalunaarsorneqarsimasut, imaluunniit
b) ingerlatsinerit naqinneq a)-mi taaneqartut saniatigut illumik nillataartitsiveqarpata/qerititsiveqarpata imaluunniit uumasunik qituttunik marlunnik qalerualinnik uumasunik ataatsimoortunik immikkoortiterippata imaluunniit suliareqqiippata kivisitseqqiippataluunniit Fødevarestyrelsen-imit inuussutissanik nioqqutissialerinermi suliffeqarfiit pillugit Kalaallit Nunaannut nalunaarut naapertorlugu akuersissuteqartut
8. Niuernermi akunnermiliuttut uumasunik qituttunik marlunnik qalerualinnik uumasunik sumiiffimmi tunisassiorfimmeersunik A, B imaluunniit C-tut immikkoortiterneqarsimasuni sumiiffinnit kivisitseqqiivimmit imaluunniit niuernermi akunnermiliuttunit allanit tigusisinnaapput. Niuernermi akunnermiliuttut uumasunik qituttunik marlunnik qalerualinnik uumasunik tulliuttuninngaanniit nassitsisinnaapput:
a) sumiiffinni tunisassiorfinnit klasse A-nit nassiussuisarfinnut imaluunniit niuernermi akunnermiliuttunut allanut
b) sumiiffinni tunisassiorfinnit klasse B-nit taamaallaat nassiussuisarfinnut, suliffeqarfinnut suliareqqiisartunut imaluunniit niuernermi akunnermiliuttunut allanut
c) sumiiffinni tunisassiorfinnit klasse C-nit suliffeqarfinnut suliareqqiisartunut imaluunniit niuernermi akunnermiliuttunut allanut ininik atugaqartunut.

Kapitali 2
Uumasunik qituttunik marlunnik qalerualinnik uumasunik tunisassiornermi pisaqarnermilu eqqiluisaarnermut aalajangersakkat
A. Sumiiffinnut tunisassiorfinnut aalajangersakkat
1. Tunisassiortut taamaallaat sumiiffinni tunisassiorfinnit aalajangersimasumik inissisimaffeqartuni aalajangersimasumillu killilikkani oqartussat immaqa inuussutissanik nioqqutissialerinermi suliffeqarfiit suleqatigalugit ilanngussaq 9 naapertorlugu sumiiffittut A, B imaluunniit C-tut immikkoortiterneqarsimasuni pisaqarsinnaapput.
2. Inuussutissanik nioqqutissialerinermi suliffeqarfimmi aqutsisup uumasut qituttut marlunnik qaleruallit uumasut taamaallaat sumiiffinni tunisassiorfinni klasse A-ni pisarineqartut kapitali 5-imi piumasaqaatit eqqortinneqarpata nerisassatut toqqaannartumik tuniniarsinnaavai.
3. Inuussutissanik nioqqutissialerinermi suliffeqarfimmi aqutsisup uumasut qituttut marlunnik qaleruallit uumasut sumiiffinni klasse B-ni pisarineqartut aatsaat sukujuiaavimmi suliarineqarnerisa kingorna imaluunniit kivisitseqqinnerisa kingorna nerisassatut tuniniarsinnaavai.
4. Inuussutissanik nioqqutissialerinermi suliffeqarfimmi aqutsisup uumasut qituttut marlunnik qaleruallit uumasut sumiiffinni tunisassiorfinni klasse C-ni pisarineqartut aatsaat immikkoortoq C naapertorlugu piffissami sivisuumi kiviseqqinnerisa kingorna nerisassanngorlugit tuniniarsinnaavai.
5. Uumasuni qituttuni marlunnik qalerualinni uumasuni sumiiffinni tunisassiorfinni klasse B aamma C-meersuni sukujuiaanerup imaluunniit kivisitsitseqqinnerup kingorna kapitali 5-imi piumasaqaatit tamarmik eqqortinneqassapput. Kisianni uumasut qituttut marlunnik qaleruallit uumasut sukujuiarneqarsimanngitsut kiviseqqinneqarsimanngitsulluunniit tappiorannartut napparsimalersitsisartut peerniarlugit suliarineqartussanngorlugit suliareqqiinermi suliffeqarfimmut nassiussinnaavai (immaqa sioqqat, maqulluk niggullu suliffeqarfimmi tassani allamiluunniit peerneqarnerisa kingorna) Suliarinneriaatsit uku atorneqarnissaat akuerineqarpoq:
a) puuni silaannaq ussissunngorlugu matuneqarnikuni qalaassineq
aamma
b) kissassaasiilluni suliarinninnerit uku atorlugit:
i) uumasut qituttut nerpiisa iluanni kiassuseq minnerpaamik 90 °C-mut qaffallugu imermut qalattumut piffissami nammattumik sivisussusilimmi misullugit aamma sekundini 90-ini sivisunerusulimiluunniit nerpiisa iluat minnerpaamik taamatut kissassuseqartillugu,
ii) kissarnera 120 aamma 160 °C akornanniitillugu naqitsinerlu 2 aamma 5 kg/cm2 akornanniitillugu minutini pingasunit tallimanut uutsineq, tamassuma kingorna qaleruai peerlugit nerpiisalu qeqqat – 20 °C tikillugu nillersuseqalersillugit qeritillugit.
aamma
iii) puumi matoqqasumi naqitsineqartillugu aalamik uutsineq, tassani piffissamut uutsinermut aamma uumasut qituttut nerpiisa iluanni kissassutsip nr. i)—mi piumasaqaatit eqqortinneqassallutik.  Periuseq akuerisaasoq atorneqassaaq. Kiaap assigiimmik agguaannissaata nakkutiginissaa siunertaralugu HACCP-mi tunngaviit tunngavigalugit suleriaatsit atorneqassapput.
6. Inuussutissanik nioqqutissialerinermi suliffeqarfimmi aqutsisoq uumasunik qituttunik marlunnik qalerualinnik uumasunik sumiiffinni oqartussanit immikkoortiteriffigineqarnikuunngitsuni imaluunniit peqqissutsimi pissutsinut naleqqutinngitsuni tunisassiussanngilaq. Inuussutissanik nioqqutissialerinermi suliffeqarfimmi aqutsisup sumiiffiit tunisassiornissamut pisaqarnissamullu naleqquttut pillugit paasissutissat, tassunga ilanngullugit paasissutissat imminut nakkutiginninnermi oqartussaniillu pissarsiarineqartut tamaasa mianerissavai. Paasissutissat takku, pingaartumillu avatangiisini pissutsit silallu pissusaa pillugit paasissutissat pisarineqartunik ataatsimoortunik suliarinninnerit suut atorneqartariaqarnerannik aalajangiinermut atussavaat. 
B.  Katersineq katersinerullu kingorna passussineq pillugit aalajangersakkat
Inuussutissanik nioqqutissialerinermi suliffeqarfimmi uumasunik qituttunik marlunnik qalerualinnik uumasunik katersiffiusumi imaluunnit pisaqarnerup kinguninngua taakkunannga passussiffiusumi aqutsisup aalajangersakkat tulliuttut eqqortinneqarnissaat qulakkiissavaa:

1. Katersineq passusseqqiinerlu uumasut qituttut marlunnik qaleruallit uumasut qaleruaannik nerpiisaluunniit ipioraasartaannik mingutsitseqqinnermik kinguneqassanngillat imaluunniit allannguinernik sukujuiaanermi, suliareqqiinermi kivisitsitseqqiinermilluunniit suliarinninnerup annertuumik ajornakusoortilernissaanik kinguneqassanatik. Inuussutissanik nioqqutissialerinermi suliffeqarfimmi aqutsisup ilaatigut uku isumagissavai:

a) uumasut qituttut marlunnik qaleruallit uumasut naleqquttumik illersorneqarnissaat, taamaalillutik sequtserneqassanatik, timaasa qaavi ajoquserneqassanatik sajuppilutsinneqassanitillu
b) uumasut qituttut marlunnik qaleruallit uumasut ingasattumik kissartumiitinneqannginnissaat nillertumiitinneqannginnissaallu
c) uumasut qituttut marlunnik qaleruallit uumasut imermut mingutseqqinneqaqqinnissaannik kinguneqarsinnaasumut kiviseqqinneqassanngillat
aamma
d) pissusissamisoortumik alliartorfianni suliareqqiisoqarpat, sumiiffiit oqartussanit sumiiffittut tunisassiorfittut klasse A-tut immikkoortiteriffiusut kisimik atorneqassapput.
2. Assartuutit uumasut toqunnginnissaannut sapinngisamik pitsaanerpaanik uninngatitsinissaq mingutsinneqarnissaannullu sunniuteqartumik illersuinissaq qulakkeerlugu naleqquttunik kuuffeqassapput atortulersorneqarlutillu.
C.  Uumasunik qituttunik marlunnik qalerualinnik uumasunik kivisitseqqiineq pillugu aalajangersakkat
Inuussutissanik nioqqutissialerinermi suliffeqarfimmi uumasunik qituttunik marlunnik qalerualinnik uumasunik kivisitseqqiisumi aqutsisup aalajangersakkat uku eqqortinnissaat qulakkiissavaa:
1. Inuussutissanik nioqqutissialerinermi suliffeqarfimmi aqutsisup sumiiffiit uumasunik qituttunik marlunnik qalerualinnik uumasunik kivisitseqqiiffittut oqartussanit akuerineqartut kisiisa atussavai. Sumiiffiit puttaqutit, napasut ikkussukkalluunniit aalajangikkat allat atorlugit ersarissumik killilerneqarsimassapput. Kivisitseqqiiffiit akornanni aamma sumiiffiit kivisitseqqiiffiit sumiiffiillu tunisassiorfiit akornanni imminnut mingutsitsinerup siammaateriataarsinnaanera minnerpaatillugu sumiiffiit kivisitseqqiiffiit akornanni aamma sumiiffiit akunneq minnerpaaffeqassaaq. 
2.  Sukujuiaasinnaaneq kivisitseqqiinermi qulakkeerneqassaaq. Inuussutissanik nioqqutissialerinermi suliffeqarfimmi pingaartumik uku isumagissavai:
a) periutsit uumasut qituttut marlunnik qaleruallit uumasunik kivisitseqqiinermi immanut pissusissamisoortunut kivisitsinerup kingorna uumasunut qituttunut nereqqilersitsisinnaasut atorneqarnissaat,
b) uumasunik qituttunik marlunnik qalerualinnik uumasunik kivisitseqqiinermi sukujuiaasinnaatitsisumik kivisitat imminnut qanillutik amerlavallaannginnissaat,
c) uumasut qituttut marlunnik qaleruallit immami sumiiffimmi kivisitseqqiinermi inuussutissianik nioqqutissialerinermi suliffeqarfimmi aqutsisup ajutoorfiusinnaasunik nalilersuinera tunngavigalugu piffissaq sivikinnerusoq oqartussat akuerinngippassuk immap kissassusia apeqqutaatillugu piffissami naleqquttumik sivisussusilimmi kivisimatinneqassasut,
aamma
d) ataatsimoortut akulerutinnginnissaat pinaveersimatinneqarsinnaasunngorlugu sumiiffiup kivisitseqqiiffiup iluani sumiiffiit imminut naammattumik immikkoortinnissaat qulakkeerlugu; ataatsimoortut siulliit atorneqartinnagit ataatsimoortut nutaat kiviseqqinneqarsinnaajunnaarsillugit periuseq »suut tamaasa eqqullugit, suut tamaasa annillugit« atorneqassaaq
3. Inuussutissanik nioqqutissialerinermi suliffeqarfimmi sumiiffinnik kivisitseqqiiffimmik atuisumi aqutsisup piffissaq kivisimatitsiviusoq, sumiiffiit kivisitseqqiffittut atorneqartut aamma ataatsimoortut kivisitsinerup kingorna sumut assartorneqarneqarnersut ingerlaavartumik nalunaarsortassavai, paasissutissallu nalunaarsorneqartussat oqartussanut atugassanngortissallugit.

Kapitali 3
Nassiussuisarfinnut sukujuiaavinnullu aaqqissuussaanermi piumasaqaatit
1. Nunami illuliat nalinginnaasumik ulinnerani qarsutsivigineqarsinnaassanngillat imaluunniit sumiiffinnit eqqaaniittunit kuuffigineqarsinnaassanatik.
2. Tankit imiisiviillu pillugit piumasaqaatit uku eqqortinneqassapput:

a) iluani qaavi manissuussapput, manngertuussapput, imermik pitarneqarsinnaassanngillat eqqiaruminartuullutillu
b) imeq tamaat kuussinnaajunnaarsillugu sananeqarsimassapput
c) imermik immiiffiusinnaasut imermik pilersuinermi mingutsitsisinnaajunnaarsillugu inissinneqassapput.
3. Aamma sukujuiaavinni tankit sukujuiaaviit tunisassiat sukujuiarneqartussanut annertussusaannut suuneranullu naleqquttuussapput.

Kapitali 4
Sukujuiaavinnut nassitsisarfinnullu eqqiluisaarneq pillugu aalajangersakkat
A. Sukujuiaaviit pillugit aalajangersakkat
Inuussutissanik nioqqutissialerinermi suliffeqarfimmi uumasunik qituttunik marlunnik qalerualinnik uumasunik sukujuiaasumi aqutsisup aalajangersakkat uku eqqortinneqarnissaat qulakkiissavaa:
1. Uumasut qituttut marlunnik qaleruallit uumasut mingunnillu allanik sukujuiarneqassappat pisariaqarpallu imermik sukujoqanngitsumik salinneqassallutik. 
2. Sukujuiaaviup uumasut qituttut uumasut sukkasuumik nereqqilernissaat nerisarnissaallu, sukujuiarneqarnissaat, sukujoqaqqilinnginnissaat tunineqannginnerannilu poortuinissaq, uninngatitsinissaq assartuinissarlu poortuinissaq siunertaralugu sukujuiaanerup kingorna uumaannarnissaat qulakkiissavai.
3. Uumasut qituttut marlunnik qaleruallit uumasut sukujuiarneqartussat sukujuiaaviup sukujuiaasinnaassusia sinnerlugu amerlassuseqassanngillat. Uumasut qituttut marlunnik qaleruallit uumasut kapitali 5-imi peqqissutsimut tunngaviit aamma tappiorannartut pillugit piumasaqaatit tappiorannartut pillugit Kalaallit Nunaannut nalunaarummi allassimasut eqqortinneqarsinnaanngortillugit piffissami naammattumik sivisussusilimmi sukujuiarneqartuassapput.
4. Tanki sukujuiaaffik uumasunik qituttunik marlunnik qalerualinnik ataatsimoortunik arlalinnik imaqarpat taakku artii assigiissapput aammalu sukujuiarnerat ataatsimoortunik piffissaq sukujuiaavissaq sivisunerpaaq pisariaqartoq tunngavigalugu sivisussuseqassalluni.
5. Sukujuiaavimmi uninngatitsiviit uumasunut qituttunut marlunnik qalerualinnut uumasunut atorneqartut immamit imermik kuussinnaanngortillugu sananeqarsimassapput. Uumasut qituttut marlunnik qaleruallit uumasut qaleriiaarnerat qaleruaat sukuiaanermi ammarsinnaannginneranik kinguneqartussamit issunerusanngilaq.
6. Peqquit, aalisakkat artillu immameersut allat tankimi uumasunik qituttunik marlunnik qalerualinnik sukujuiaaviusumiitinneqassanngillat.
7. Puut uumasunik qituttunik marlunnik qalerualinnik uumasunik sukujuiakkanik imallit nassitsisarfimmit nassiunneqartut tamarmik sukujuiarneqarsimanerannik allassimasumik allagartalerneqassapput.
B. Nassitsisarfiit pillugit aalajangersakkat
Inuussutissanik nioqqutissialerinermi suliffeqarfimmi nassitsisarfimmik ingerlatsisumi aqutsisup aalajangersakkat uku eqqortinneqarnissaat qulakkiissavaa:
1. Uumasunik qituttunik marlunnik qalerualinnik uumasunik passussineq, pingaartumik suliareqqiineq, immikkoortiterineq poortuinerlu, tunisassiat mingutsinneqarnerannik kinguneqassanngilaq, aammalu uumasut qituttut uummarissuunerat sunnissanagu.
2. Uumasut qituttut marlunnik qaleruallit uumasut qaleruaat nassitsinnginnermi imermik sukujoqanngitsumik salinneqarluassapput.
3. Uumasut qituttut marlunnik qaleruallit uumasut ukuninnga pisuussapput:
a) sumiiffik tunisassiorfik klasse A
b) sumiiffik kivisitseqqiffik
c) sukujuiaavik,
imaluunniit
d) nassitsisarfik alla.
4. Immikkoortuni 1-imi aamma 2-mi aalajangersakkat aamma angallatini nassitsisarfinnut atuupput. Uumasut qituttut nassitsisarfinni taamaattuni passunneqartut sumiiffinnit tunisassiorfinnit klasse A-nit imaluunniit sumiiffimmit kivisitseqqiffimmi pisuussapput.

Kapitali 5
Uumasut qituttut marlunnik qaleruallit uumasut peqqissusiannut najoqqutassat
Inuussutissanik nioqqutissialerinermi suliffeqarfimmi aqutsisup tappiorannartulerinermi piumasaqaatit, tappiorannartulerinermi piumasaqaatit pillugit Kalaallit Nunaannut nalunaarummi allassimasut saniatigut, uumasut qituttut marlunnik qaleruallit uumasut nerisassanngorlugit tuniniarneqartut pillugit kapitalimi uani najoqqutassiat eqqortinneqarnissaat qulakkiissavaa.
1. Nutaajunerannik uummarissuuneranillu, , tassunga ilanngullugit qaleruaasa sukujoqanngitsuunerannik, kaattoraanni qisuariarnerannut aamma qaleruaasa akornanni nalinginnaasumik imerpalasoqarnerannut takussutissiisunik, inuit maluginiutitik atorlugit malugisinnaassavaat.
2. Killissat uku saniatigut timaanni tamarmi tappiorannartoqassanngillat (timaat tamaat imaluunniit taakkunannga nerineqarsinnaasut uuttuutigalugit:
a) qaleruallit toqunartuat nukillaartitsisartoq (PSP) kg-mut 800 mikrogram saxitoksin-ækvivalenter diHCl
b) qaleruallit toqunartuat eqqaamasaarutitsilersartut (ASP) kg-mu 20 milligram domoinsyre
c) okadainsyre-mik aamma dinophysistoksiner-inik akuit tamarmiusut kg-mut 160 mikrogram okadainsyreækvivalenter
d) for yessotoksiner-it kg-mut 3,75 mg yessotoksinækvivalenter,
aamma
e) for azaspiracider-it kg-mut 160 mikrogram azaspiracidækvivalenter.

Kapitali 6
Uumasunik qituttunik marlunnik qalerualinnik uumasunik poortuineq
1. Østers-it qaleruaat qalumasut allinngorlugit poortorneqassapput.
2. Uumasunik qituttunik marlunnik qalerualinnik nassiussisarfimmit nassiunneqartut imaluunniit nassitsisarfimmut allamut naatsorsuussat poortukkat tamarmik matoqqassapput. Uumasunik qituttunik marlunnik qalerualinnik uumasunik poortukkat toqqaannartumik pisiniarfinnut naatsorsuussat atuisumut kingullermut tuniniarneqannginneranni matoqqaannassapput.

Kapitali 7
Suunerannik meqqiliineq allagartaliinerlu
1. Allagartat, tassunga ilanngullugit suunerannik meqqit, imermik pitarneqarsinnaassanngillat.
2. Allagartaq, inuussutissanik nioqqutissialerinermi suliffeqarfiit pillugit Kalaallu Nunaannut nalunaarummi suunerannik meqqiliineq pillugu aalajangersakkat tamanut atuuttut saniatigut paasissutissanik ukuninnga imaqassaaq:
a) uumasut qituttut marlunnik qaleruallit artia (taaguut nalinginnaasoq aamma ilisimatusarnikkut taaguut),
aamma
b) ulloq poortuiffik, minnerpaamik ulloq qaammallu allallugit.
Sivikinnerpaamik piusinnaanerannut ulloq allagartamik uuminnga taarserneqassaaq: »Uumasut taakku piffissami pisiarineqarfianni uumassapput «
3.  Uumasunut qituttunut marlunnik qalerualinnut uumasunut poortuummi allagartaq, pisiniarfimmi tunisassanngorlugu poortukkanut allagartaanngitsoq ikkunneqartoq, puup imaasa immikkoortiternerisa kingorna pisiniarfimmit sivikinnerpaamik ulluni 60-ini toqqortarineqassaaq.

Kapitali 8
Aalajangersakkat allat
1. Inuussutissanik nioqqutissialerinermi suliffeqarfimmi uumasunik qituttunik marlunnik qalerualinnik uumasunik uninngatitsisumi assartuisumilu aqutsisup kissassutsimi inuussutissat isumannaatsuunerannik taakkuluunniit uummarissuunissaannut ajoqusiinngitsumi uninngatinneqarnissaat qulakkiissavaa.
2. Uumasut qituttut marlunnik qaleruallit pisiniarfinni tunisassanngorlugit poortorneqarnerisa nassitsivimmiillu nassiunneqarnerisa kingorna kiviseqqinneqassanngillat imermilluunniit serparterneqassanngillat.

Kapitali 9
Uiluiit aamma siuteqqut pighude-llu sukujuiarneqanngitsut sumiiffiit tunisassiorfiit immikkoortiterneqanngitsut avataanni pisarineqartut pillugit immikkut aalajangersakkat
Inuussutissanik nioqqutissialerinermi suliffeqarfinni uiluinnik aamma siuteqqunik pighude-nillu sukujuiarneqanngitsunik sumiiffiit tunisassiorfiit immikkoortiterneqarnikut avataanni pisaqartuni imaluunniit uiluinnik taamaattunik aamma/imaluunniit siuteqqunik aamma/imaluunniit pighude-nik taamaattunik passussisuni aqutsisut piumasaqaatit uku eqqortissavaat:
1. Uiluiit aamma siuteqqut pighude-llu sukujuiarneqanngitsut, kapitali 2 immikkoortoq B naapertorlugu pisarineqanngippata suliarineqanngippatalu aamma inuussutissanik nioqqutissialerinermi suliffeqarfinnit aalisakkanik akitsorteruffinnik, nassiussisarfinnik suliareqqiisarfinnillu ingerlatsisuni aqutsisut imminnut takkutiginerannik nalunaarsuiffimmi uppernarsarneqartutut kapitali 5-imi najoqqutissat eqqortinneqanngippata tuniniarneqassanngillat.
2. Pisortat nakkutiginninnerannit paasissutissat immaqa inuussutissanik nioqqutissialerinermi suliffeqarfiit suleqatigalugit sumiiffinnik pisaqarfinnik immikkoortiterisinnaanngortitsippata, kapitali 2, immikkoortoq A-mi aalajangersakkat immikkoortoq 1-imut tapiliussatut uiluinnut taamatuttaaq atuupput.
3. Uiluiit aamma siuteqqut pighude-llu sukujuiarneqarnikuunngitsut taamaallaat aalisakkanik akitsorteriffik, nassiussisarfik imaluunniit suliareqqiisarfik aqqutigalugit tuniniaqqusaapput. Inuussutissanik nioqqutissialerinermi suliffeqarfiit uiluinnik aamma/imaluunniit siuteqqunik aamma/imaluunniit pighude-nik taamaattunik passussigunik, Fødevarestyrelsen tamanna pillugu ilisimatissavaat nassitsisarfiillu kapitalit 3 aamma 4-mi piumasaqaatit pineqartunut attuumassuteqartut eqqortissavaat.
4. Inuussutissanik nioqqutissialerinermi suliffinni uiluinnik aamma siuteqqunik pighude-nillu passussisuni aqutsisut piumasaqaatit uku eqortissavaat:
a) Pisariaqarpat kapitali 1. Imm. 3-mit 7-mut uppernarsaanissamut piumasaqaatit. Taamaattoqarpat nalunaarsuiffik sumiiffinnik allaaserinninnermi atorneqartoq uiluiit aamma/imaluunniit siuteqqut uumasut aamma pighude-t uumasut pisarineqartut allallugit sumiiffik suna nalunaarsuinermut uppernarsaammi ersarissumik allanneqassapput, imaluunniit
b) uiluiit uumasut, aamma siuteqqut uumasut aamma pighude-t uumasut pisiniarfinni tuniniagassatut nassiunneqartut poortukka tamarmik matuneqarnissaat pillugu piumasaqaatit aamma suunerinik meqqilersuineq allagartaliinerlu pillugit kapitali 7-imi piumasaqaatit.

Kapitali 10 
Uumasuusunik qituttunik marlunnik qalerualinnik uumasunik, pighude-nik uumasunik, sækdyr-inik uumasunik aamma siuteqqunik uumasunik nalunaarsuinermik uppernarsaasioriaaseq

	Immikkoortoq I — Pilersuisoq
Uppernarsaatip uuma immikkoortua una inuussutissanik nioqqutissialerinermi aqutsisup uumasunik aqitsunik marlunnik qalerualinnik uumasunik ataatsimoortunik nassitsisup atsiussavaa.

	I.1
	IMSOC-mi normu ilisarnaat 
Naqinnerit kisitsisillu atorlugit immikkut ilisarnaat IMSOC-imit ilisarnaasiunneqartoq.

	I.2
	Suliffeqarfimmi namminermi normu ilisarnaat
Inuussutissanik nioqqutissialerinermi suliffeqarfimmi nassiussisumi aqutsisup inissiivik taanna suliffeqarfimmi namminermi normumut ilisarnaammut atorsinnaavaa.

	I.3
	Pilersuisoq
Suliffeqarfiup tunisassioqqaartup aqqa najugaalu (aqqusineq, illoqarfik aamma nunap immikkoortua/nunap ilaa/naalagaaffik pisariaqartillugu) nuna aamma ISO-mi nunap ilisarnaataa. Sumiiffiit tunisassiorfiit pillugit sumiiffik Fødevarestyrelsen-imit akuerineqartoq allanneqassaaq. Uiluiit, siuteqqut, pighude-t pillugit sumiiffiup pisaqarfiup sumiinnera allanneqassaaq.
Suliffeqarfiup nalunaarsuinermi imaluunniit akuersissutaata normua pisariaqassappat allanneqassaaq. Ingerlatsineq uumasunik qituttunik aalisartoq, sukujuiaavik, suliarinneqqiisarfik, akitsorterusivik imaluunniit akunnermiliuttuuneq allanneqassaaq.
Uumasut qituttut marlunnik qaleruallit uumasut ataatsimoortut sukujuiaavimmit/nassiussisarfimmit nassiunneqarpata imaluunniit uiluiit aamma siuteqqut pighude-llu ataatsimuunngitsut sumiiffimmit tunisassiorfiit immikkoortitikkat avataanni pisarineqartut aalisakkanik akitsorterussisarfimmit nassiunneqarpata, sukujuiaaviup/nassiussisarfiup imaluunniit aalisakkanik akitsorterisarfiup akuersissutaata normua najugaalu allanneqassapput.  

	I.4
	Inuussutissanik nioqqutissialerinermi suliffeqarfimmi apuussivimmi aqutsisoq
Suliffeqarfiup suliareqqiisarfiup apuussivissap aqqa najugaalu (aqqusineq, illoqarfik aamma nunap immikkoortua/nunap ilaa/naalagaaffik pisariaqarpat) nuna aamma ISO-mi nunap ilisarnaataa allanneqassapput. Sumiiffinni Fødevarestyrelsen-imit akuerineqartuni sumiiffiit tunisassiorfiit imaluunniit kivisitseqqiiffiit allanneqassapput.
Suliffeqarfiup nalunaarsuinermi imaluunniit akuersissutip normua pisariaqartillugu allanneqassaaq. Ingerlatsineq allanneqassaaq (uumasunik qituttunik piniut, sukujuiaavik, nassitsisarfik, suliffeqarfik suliareqqiisarfik imaluunniit akunnermiliuttuuneq).

	I.5
	Nioqqutissap suunera
Suna piumasaqaataanersoq malillugu KN-imi ilisarnaat imaluunniit alfa-3-FAO-mi ilisarnaat, arti, annertussutsit, poortap suunera (puussiaq, poortorneqanngitsut il.il.) ataatsimoortut, ulloq pisaqarfik, suliareqqiinerup ulloq aallartiffia naammassiffialu (pisariaqarpat), sumiiffik suliareqqiiffik, sumiiffiup tunisassiorfiup immikkoortiternera sumiinneralu imaluunniit suliffeqarfiup akuersissutaata normua, (pisariaqarpat), ulloq kivisitseqqiiffiup aallartiffia naammassiffialu (pisariaqarpat), sumiiffik kivisitseqqiiffik (sumiiffiup tunisassiorfiup immikkoortiternera taassumalu sumiiffia imaluunniit suliffeqarfiup akuersissutaata normua (pisariaqarpat), ulloq immikkoortiterinerup aallartiffia naammassiffialu (pisariaqarpat), sumiiffik tunisassiorfik taassumalu peqqissutsimi qanoq innera (sumiiffiup tunisassiorfiup immikkoortiternera, pisariaqarpat) allanneqassapput. Uumasut qituttut marlunnik qaleruallit uumasut ilanngussaq 9, kapitali 2, litra C, nr. 2 naapertorlugu pisarineqarpata tamanna erseqqissumik allanneqassaaq.
Uumasut qituttut marlunnik qaleruallit uumasut immikkoortiterneqarpata, ataatsimoortut uumasunik qituttunik marlunnik qalerualinnik arteqatigiinnik ullormi ataatsimi pisarineqartunik sumiiffimmilu tunisassiorfimmi ataatsimeersunik imaqassapput.
Pisariaqanngitsut qaavatigut titarneqassapput/peerneqassapput.

	I.6
	Sumiiffimmit kisitseqqiiffimmit
Uumasut qituttut marlunnik qaleruallit ataatsimoortut sumiiffimmit kivisitseqqiiffimmit nassiunneqarpata, sumiiffik kivisitseqqiiffik Fødevarestyrelsen-imit akuerineqartoq kivisitseqqiinerullu sivisussusia (ulloq aallartiffik naammassivillu) allanneqassapput.

	I.7
	Sukujuiaavimmit/nassitsisarfimmit imaluunniit aalisakkanik akitsorteriffimmit
Uumasut qituttut marlunnik qaleruallit uumasut ataatsimoortut sukujuiaavimmit/nassitsisarfimmit nassiunneqarpata, imaluunniit uiluii aamma siuteqqut pighude-llu immikkoortiterneqanngitsut sumiiffiup tunisassiorfiup immikkoortiterneqartup avataani pisarineqartut, akitsorteriffimmit nassiunneqarpata, sukujuiaaviup/nassitsisarfiup imaluunniit akitsorteriffiup akuersissutaata normua najugaalu allanneqassapput.
Ataatsimoortut sukujuiaavimmit nassiunneqarpata, sukujuiaanerup sivisussusia aamma ulloq tikiunneqarfiat sukujuiaavimmiillu nassiunneqarfiat aallanneqassapput.

	I.8
	Niuernermi akunnermiliuttumit
Niuernermi akunnermiliuttup aqqa najugaalu (aqqusineq, illoqarfik aamma nunap immikkoortua/nunap ilaa/naalagaaffik, pisariaqartillugu; nuna aamma ISO-mi nunap ilisarnaataa allanneqassapput.
Pisariaqarpat nalunaarsuinerup imaluunniit akuerissutip normua ingerlatsinerlu allanneqassapput.

	I.9
	Pilersuisup nalunaarutaa
Ulloq, atsiortup aqqa allanneqassapput atsiorneqarlunilu.

	Imikkoortoq II — Inuussutissanik nioqqutissialerinermi suliffeqarfimmi tigusisumi aqutsisoq
Uppernarsaammi immikkoortumi tassani inuussutissanik nioqqutissialerinermi suliffeqarfimmi uumasunik qituttunik marlunnik qalerualinnik uumasunik ataatsimoortunik tigusisumi aqutsisup immersussavaa.

	II.1
	Suliffeqarfimmi namminermi ilisarnaatip normua (tigusisup)
Inuussutissanik nioqqutissialerinermi tigusisumi aqutsisup suliffeqarfimmi namminermi ilisarnaatip normua allassinnaavaa.

	II.2
	Inuussutissanik nioqqutissialerinermi suliffeqarfimmi tigusisumi aqutsisup nalunaarutaa
Uumasut qituttut marlunnik qaleruallit uumasut ataatsimoortut inuussutissanik nioqqutissialerinermi suliffeqarfimmit aqutsisumut ulloq tikiunneqarfiat allanneqassaaq.
Atsiortup aqqa allanneqassaaq atsiorneqarlunilu.





Ilanngussaq 9
Uumasuusut qituttut marlunnik qaleruallit uumasut

Kapitali 1 
Uumasut qituttut marlunnik qaleruallit uumasut sumiiffinnit tunisassiorfinnit immikkoortiterneqartut eqqarsaatigalugit pisortat nakkutilliinerat
A. Sumiiffinnik kivititseqqiiffinnillu immikkoortiterineq
1. Sumiiffiit kivititseqqiiffiit tunisasiorfiillu inissisimaffiat killingilu Fødevarestyrelsen-ip aalajangissavai. Tamanna, pisariaqarpat, inuussutissanik nioqqutissialerinermi suliffeqarfiit suleqatigalugit pisinnaavoq.
2. Fødevarestyrelsen-ip sumiiffiit tunisassiorfiit uumasunik qituttunik marlunnik qalerualinnik uumasunik pisaqarfissatut akuerineqartut, annanit mingutsitsinerup annertussusia apeqqutaatillugu immikkoortitikkat pingasut ataaniittut immikkoortitissavai.
3. Fødevarestyrelsen-ip sumiiffiit uumasunik qituttunik marlunnik qalerualinnik uumasunik toqqaannartumik nerisassatut pisaqarfiit sumiiffittut klasse A-tut immikkoortitissavai.. sumiiffinnit taakkunannga uumasuni qituttuni marlunnik qalerualinni uumasuni ilanngussaq 8 naapertorlugu peqqissutsimi piumasaqaatit eqqortinneqassapput.
Uumasut qituttut marlunnik qalerualinnut uumasut misiliutit sumiiffinnit klasse A-meersunik misiliutit piffissap misissuiffiup ingerlanerani katersorneqartut 80 %-ii, qaleruat akornanni nerpimmut imerpalasumullu 100 gr-mut E. Coli-nik annertunerpaamik 230-nik akoqarsinnaapput.
Misiliutit 30 %-ii sinnerutti qaleruat akornanni nerpimmut imerpalasumullu 100 g-mut E-.coli-nik 700 sinnerlugit akoqassanngillat.
Fødevarestyrelsen sumiiffik klasse A attatiinnarniarlugu piffissatut misissuiffiusutut aalajangerneqartumi paasisanik nalilersuinermi misissuineq tunngavigalugu ajutoorfiusinnaasunik nalilersuineq tunngavigalugu paasisani nalinginnaanngitsuni qaleruat akornanni nerpimmut imerpalasumullu 100 g-mut E.coli-nik 700-nik killigititap qaangerneqarsinnaaneranik aalajangiisinnaavoq.
4. Fødevarestyrelsen-ip sumiiffiit uumasunik qituttunik marlunnik qalerualinnik uumasunik pisaqarfiusinnaasut klasse B-tut, kisianni ilanngussaq 8-mi peqqissutsimut piumasaqaatit eqqortinneqarsinnaaniassammata aatsaat sukujuiaavinni suliarineqarnerisa kiviseqqinnerisalu kingorna nerisassatut tunineqarsinnaasutut immikkoortitersinnaavai. Sumiiffinnit taakkunannga uumasut qituttut marlunnik qaleruallit uumasut misiliutit 90 %-ii qaleruat akornanni nerpimmut imerpalasumullu 100 g-mut E.coli-nik 4 600 sinnerlugit akoqassanngillat. Misiliutit 10 %-it sinneri qaleruat akornanni nerpimmut 100 g-mut E-coli-nik 46 000 sinnerlugit akoqassanngillat.
5. Fødevarestyrelsen-ip sumiiffiit uumasunik qituttunik marlunnik qalerualinnik uumasunik pisaqarfiusinnaasut klasse C-tut, kisianni ilanngussaq 8-mi peqqissutsimut piumasaqaatit eqqortinneqarsinnaaniassammata aatsaat piffissami sivisuumi kiviseqqinnerisa kingorna tunineqarsinnaasutut immikkoortitersinnaavai. Uumasut qituttut marlunnik qaleruallit uumasut sumiiffinnit taakkunaneersut qaleruat akornanni nerpimmut imerpalasumullu 100 gr-mut E.coli-nik 46 000-t sinnerlugit akoqassanngillat.
6. Fødevarestyrelsen sumiiffimmik kivitsitseqqiffiusumik tunisassiorfimmiillluunnit immikkoortiterinissamik aalajangiippat, taanna:
a) Inunnit uumasunilluunnit pissuteqartumik sumiiffimmik tunisassiorfimmik mingutsitsisinnaasutut ilimanartunik takussutissiussaaq,
b) akut uumassusilinneersut mingutsitsisartut inuit eqimassusiat sumiiffiullu kuussiorfiup annertussusiata piffissani assigiinngitsuni allanngorarnera apeqqutaatillugu ukiup qanoq ilinerini assigiinngitsuni kuutsitsinerup annertussianik misissuissaaq,
c) akut mingutsitsisartut ilisarnaataannik sumiiffimmi tunisassiorfimmi kuuttut assigiinngiiaarnerat, itissutsimik uuttuineq aamma tinittarnera ulittarneralu atorlugit aalajangiissaaq, aamma
d) paasissutissanik paasineqartunik misissuineq, sumiiffiit misiliutinik tigusiffiusut agguarnerat aamma misiliutinik tigusisarnerup akuttussusia tunngavigalugit sumiiffimmik sapinngisamik annertunerpaamik takussutissiisinnaasumik misissuinermi paasinninnissamik qulakkeerinnitsitsisumik uumasunik qituttunik marlunnik qalerualinnik misiliutinik tigusisarnermut pilersaarusiussaaq.
e) Fødevarestyrelsen qulaaniittunut atatillugu pisortat suliaqarfiinut aamma inuussutissanik nioqqutissialerinermi suliffeqarfinni aqutsisunut piumasaqaatit Fødevarestyrelsen-imit aalajangertut atorlugit ikiuutissaaq.
B. Sumiiffinnik kivisitseqqiffik tunisassiorfinnillu immikkoortitikkanik nakkutilliineq
1. Fødevarestyrelsen-ip uku misissorniarlugit sumiiffinnik tunisassiorfinnik kivisitseqqiiffinnillu akuttunngitsumik nakkutiginnittassaaq:
a) uumasut qituttut marlunnik qaleruallit uumasut suminngaanneerfiat, sumiiffik pinngorfiat imaluunniit atuinermi siunertaq eqqarsaatigalugit pissusiluttoqannginnera
b) sumiiffinnut tunisassiorfinnut kivititseqqiffinnullu immikkoortiterneqartut tunngatillugu uumasuni qituttuni marlunnik qalerualinni uumasuni tappiorannartulerinerup pitsaassusia
c) sumiiffinni tunisassiorfinni kivitseqqiffinnilu immami toqunartulinnik planton-eqarnersoq imaluunniit uumasuni qituttuni marlunnik qalerualinni uumasuni immami uumassusilinni toqunartoqarnersoq (qeqqussat toqunartoqarnersut.
d) uumasuni qituttuni marlunnik qalerualinni uumasuni kemimik atortussianik mingutsitsisoqarnersoq.
2. Immikkoortup 1, litra b), c) aamma d)-p ingerlanneqarnissaa siunertaralugu misiliutinik tigusisarnermut pilersaarusiortoqassaaq, tassani piffissat pisaqarfiit akuttunngippata, akuttunngitsumik akuttussusilimmik pisuniluunniit ataasiakkaani taamatut nakkutilliinissaq isumatigineqassalluni. Sumiiffinnik misiliutinik tigusiffigineqartunik misiliutinillu tigusisarnerup akuttussusianik agguaanermi sumiiffinnik assigiinngitsunik sapinngisamik takutitsisuunerat qulakkeerneqassaaq.
3. Misiliutinik tigusisarnermut pilersaarummi Uumasunik qituttunik marlunnik qalerualinni uumasuni tappiorannartulerinerup pitsaassusianik nakkutilliinermi pingaartumik uku mianerineqassapput:
a) annat mingutsitsinerisa allanngorarsinnaanerata ilimanarnera aamma
4. Nakkutilliinermut misiliutinik tigusisarnermut pilersaarummi sumiiffinni tunisassiorfinni kivisitsisarfinnilu immami planton-ini toqunartoqarnersoq aamma uumasuni qituttuni marlunnik qalerualinni uumasuni toqunartoqarneranik misissuinermi, pingaartumi planton-it uumassusilinni toqunartunik (qeqqussani toqunartunik) akoqarnerisa allanngorarsinnaanera sillimaffigineqassaaq. Misiliutinik tigusinermi uku ilassapput:
a) Planton-it toqunartunik akullit katitigaanerisa taakkulu sumiiffinnut agguarnerisa allanngortoqarnersoq paasiniarlugu misiliutinik tiguseqqittarneq. Paasisat uumasut qituttut nerpiini toqunartoqalerneranik pasitsaassinermik kinguneqarpata, annertuumik misiliutinik tigusisarnikkut nangitseqqiisoqassaaq.
b) Sumiiffinni mingutsitsivigiuminarnerpaasuni pineqartuni uumasut qitittut toqunartoqarnerat paasiniarlugu misiliutinik tiguseqqittarneq.
5. Uumasuni qituttuni toqunartunik misissuinissaq siunertaralugu akuttussuseq malitassatut pingaarnertut piffissani pisaqarnissap akuerineqarfiini sapaatip akunnerani ataatsimi ataasiusassaaq. Akuttussuseq toqunartoqariataarsinnaaneranik nalilersuinermi toqunartoqarnera toqunartoqalersinnaanerata appasissuunera takussutissaqarpat, sumiiffinni immikkut ittuni imaluunniit uumasunik qituttunik assigiinngitsunik aalajangersuni sivitsorneqarsinnaasoq. Ajutoorfiusinnaasunik nalilersuineq sumiiffinni pineqartuni uumasuni qituttuni marlunnik qalerualinni uumasuni toqunartoqariataarsinnaaneranik misissuinissaq siunertaralugu akuttunngitsumik nalilersoqqinneqartassaaq.
6. Arteqatigiinni sumiiffimmi ataatsimi alliartortunik toqunartoqalernera pillugu paasissutissaqarpat, arti toqunartoqarnerpaajusoq artitut takussutissaasutut atorneqarsinnaavoq. Taamaalilluni arteqatigiit tamarmik artini takussutissaasunik toqunartut akui killigititatut malitassat ataappagit atorneqarsinnaapput. Artini takussutissaasuni toqunartunik akunik killigititaq malitassaq qaangerpagu, artinik allanik misissueqqinnermi toqunartunik akui aatsaat killigititat ataaniittoq takuneqarsinnaassappat pisaqarnissaq akuerineqarsinnaavoq.
7. Plankton-inik nakkutilliineq eqqarsaatigalugu, misiliutit imaqarfimmut takutitsisuussapput, artinilu toqunartoqarnera artinilu toqunartoqariartornera pillugit paasissutissiiviussapput. Toqunartoqatigiit toqunartoqaleriartorneranik kinguneqarsinnaasumik allanngornerat takutinneqarput, uumasunik qituttunik misiliutinik tigusisarnerup akuttussusia sivikillineqassaaq imaluunniit sumiiffiit toqunartunik misissuinermi paasissutissaqalernissaata tungaanut mianersornissaq mianeralugu matuneqassallutik.
8. kemimik akuutissianik mingutsitsisoqarneranik nakkutilliinermut misiliutinik tigusisarnermut pilersaarut killigititat inuussutissat nioqqutissat ilaanni mingutsitsinerit ilaat pillugit Kalaallit Nunaannut nalunaarummi aalajangerneqartunik qaangiinernik sunilluunniit paasisaqarfiulersitsissaaq.

C. Nakkutilliinerup kingorna aalajangiinerit
1.   Misiliutini paasisat uumasut qituttut marlunnik qaleruallit uumasut peqqissusiannut piumasaqaatit eqqortinneqannginnerannik takutitsippata allatulluunniit inuit peqqissusiannut ulorianarsinnaappata, uumasunik qituttunik marlunnik qalerualinnik uumasunik pisaqarnissaq pinngitsoortinniarlugu Fødevarestyrelsen sumiiffinnik tunisassiorfinnik imaluunniit kivisitseqqiffinnik immikkoortiterneqartunik pineqartunik matusissaaq. Kisianni piumasaqaatit pineqartut eqqortinneqarpata imaluunniit inuit peqqissusiannik allanik ajoqusiisinnaanngippata sumiiffinnik tunisassiorfinnik imaluunniit kivisitseqqiffinnik sumiiffittut klasse B-tut imaluunniit C-tut immikkoortitereqqissinnaapput.
2.   Uumasut qituttut marlunnik qaleruallit uumasut peqqissusiannut piumasaqaatit eqqortinneqanngitsut tappiorannartunik nakkutilliinermi paasisat takutitsippata, Fødevarestyrelsen ajoqusiisinnaasunik nalilersuineq tunngavigalugu taamaallaallu pissutsit atuutileqqinngippata utaqqiisaasumik piumasaqaatit uku piumasaqaatigalugit matusinani immikkoortitereqqinnaniluunniit pisaqartarnerup ingerlatiinnarnissaanik akuersisinnaavoq:
a) Sumiiffik tunisassiorfik immikkoortiterneqartoq imaluunniit suliffeqarfiit akuersissuteqartut uumasunik qituttunik marlunnik qalerualinnik uumasunik tigusisut tamarmik pineqartut Fødevarestyrelsen-imit pisortatigoortumik nakkutigineqassasut.
b) Uumasut qituttut marlunnik qaleruallit uumasut pineqartoq, soorlu sukujuiaaneq, kivitseqqinnermi suliareqqiinermilluunniit naleqquttumik sakkortusisamik nakkutigineqassasut.
3.   Ilanngussaq 8 naapertorlugu nalunaarsuinermut uppernarsaat ilanngunneqartoq imm. 2-mi atuineq pillugu paasissutissanik tamanik imaqassasoq.
4.   Fødevarestyrelsen sumiiffimmi tunisassiorfimmi pineqartumi piumasaqaatit suli eqqortinneqarnissaat qulakkeerniarlugu imm. 2-p atorneranut piumasaqaatinik aalajangersaassaaq.
5. Fødevarestyrelsen-ip sumiiffiit tunisassiorfiit imaluunniit kivisitseqqiffiit matuneqartut uumasut qituttut marlunnik qaleruallit uumasut peqqissusaannut ilanngussaq 8-mi piumasaqaatit pineqartumut tunngasut naapertorlugit aamma inuit peqqissusaanik ajoquseeriataarsinnaanngippat ammaqqissinnaavai. Fødevarestyrelsen sumiiffimmik tunisassiorfimmik imaluunniit kivititseqqiiffimmik uumasuni qituttuni marlunnik qalerualinni uumasuni ilanngussaq 8-mi immami toqunartut (qeqqussani toqunartut) killingisut malitassat qaangerneqarnerat pissutigalugu matusisimappat, aatsaat qaangiinani uumasut qituttut marlunnik qaleruallit uumasut planton-inik imaluunniit toqunartunik akullit sivikinnerpaamik tiiminik 48-nik akuttussusilimmik malitsigiittunik marloriarluni misiliutit tigusat killigititat malitassat ataappagit taakkunannga ammaaqqissinnaavoq. Fødevarestyrelsen sumiiffimmik tunisassiorfimmik imaluunniit kivisitseqqiiffimmik ammaqqinnissaq pillugu aalajangiigunik naasut planton-eqaleriartornerannik pillugu paasissutissat mianerisinnaavai. Fødevarestyrelsen sumiiffimmi aalajangersimasumi toqunartoqarnerup allanngoranngitsumik annikilliartorneranik nutaanerusunik paasissutissaqarnissaa piumasaqaatigalugu, taamaallaat misiliutinik tigusani ataatsini ilanngussaq 8-mi killigititanik paasissutissaqaraluartoq ammaaqqinnissamik aalajangiisinnaavoq.
D. Nakkutilliinermut piumasaqaatit annertunerusut 
1. Fødevarestyrelsen sumiiffinnik tunisassiorfinnik immikkoortitikkanik tunisassiat inuit peqqissusiannut navianartut tuniniarneqannginnissaat qulakkeerlugu uumasunik qituttunik marlunnik qalerualinnik pisaqarnissap inerteqqutaaneranik immikkulluunniit piumasaqaateqarfiunissaannik aalajangiiffigisaminik nakkutilliissaaq.
2. Immikkoortoq B-mi immikkoortoq 1 naapertorlugu sumiiffinnik tunisassiorfinnik kivisitseqqiiffinnillu nakkutiginninnerup saniatigut tunisassiornermi, suliareqqiinermi siaruarterinermilu killiffinni tamani inuussutissanik nioqqutissialerinermi suliffeqarfiit inaarutaasumik tunisassianut piumasaqaatinik aalajangersarneqartunik eqqortitsinerannik misissueqqinnermut laboratoriami misissuinerit atorlugit nakkutilliinermik aaqqissuussinermik atuutilersitsisoqassaaq. Nakkutilliinermik aaqqissuussinermi tassani pingaartumik immami uumassusillit toqunartuinik (qeqqussat toqunartuinik) aamma akuutissanik mingutsitsisunik akut, illersuinerup annertussusiatut aalajangerneqartut qaangerneqannginnissaat aamma uumasunik qituttunik tappiorannartulerinerup pitsaassusiata inuit peqqissusiannut navianartuunnginnissaat qulakkeerneqassapput.
E. Uppernarsaasiorneq aamma paasissutissanik paarlaasseqatigiinneq
Fødevarestyrelsen imaaliussaaq:
a) Sumiiffinnik tunisassiorfinnik aamma kivisitseqqiiffinnik akuerineqartunik taakku inissisimaffii killuliinerillu aamma klasse immikkoortiterneqartoq ilanngussaq una naapertorlugu uumasunik qituttunik marlunnik qalerualinnik uumasunik pisaqarfissatut akuerineqartoq pillugu paasissutissat ilanngullugit allattuivimmik suliaqassaaq nutarterisarlunilu. Allattuivik taanna suleqatinut ilanngussamit taassuminnga kalluarneqartunut, tassunga ilanngullugit tunisassiortunut aamma sukujuiaavinnik nassiussisarfinnillu ingerlatsinermik akisussaasunut nalunaarutigineqassaaq.
b) suleqatit ilanngussamik uuminnga kalluarneqartut, assersuutigalugu tunisassiortut aamma sukujuiaavinnik nassitsisarfinnillu ingerlatsinermik akisussaasut, sumiiffiit tunisassiorfiit inissisimaffianik, killiliinernik imaluunniit immikkoortiterinermik allannguutit pillugit imaluunniit utaqqiisaasumik inaarutaasumilluunniit matusinerit pillugit  ingerlaannaq nalunaarfigissavai, aamma
c) nakkutilliineq ilanngussami uani peqqussutigineqartoq sumiiffiup tunisassiorfiup matuneqarnissaanik imaluunniit immikkoortiteqqinnissaanik imaluunniit ammaqqinnissaanik takutitsisoq sukkasuumik iliuuseqarfigissavaa.
F. Inuussutissanik nioqqutissialerinermi suliffeqarfiit imminnut nakkutiginerat
Fødevarestyrelsen-ip immikkoortiterineq, sumiiffinnik tunisassiorfinnik ammaanissamik matusinissamilluunniit aalajangiinialuni, inuussutissanik nioqqutissialerinermi suliffeqarfiit imaluunniit kattuffiit inuussutissanik tunisassialerinermi suliffeqarfinnut sinniisut nakkutilliineranni paasisaat mianerisinnaavai. Fødevarestyrelsen-ip taamaattoqarpat laboratoria misissuisussaq toqqassavaa, pisariaqarpallu misiliutinik tigusineq misissuinerlu allattuivik Fødevarestyrelsen-ip aamma suliffeqarfiit imaluunniit kattuffiit isumaqatigiissutaat naapertorlugu suliarineqassapput.

Kapitali 3 
Sumiiffiit tunisassiorfiit immikkoortitigaasut avataanni katersukkanik uiluinnik aamma uumasunik siuteqqunik aamma pighud-inik nakkartitsivikkoortitaanngitsunik pisortanit nakkutilliineq
Sumiiffiit tunisassiorfiit immikkoortitigaasut avataanni katersukkanik uiluinnik aamma uumasunik siuteqqunik aamma pighud-inik nakkartitsivikkoortitaanngitsunik pisortanit nakkutilliineq, aalisakkanik akitsorterivinni, nassiussuisarfinni aammalu suliffeqarfinni suliarinneqqaarfiusartuni ingerlanneqartassaaq. Pisortanit nakkutilliinermi taamaattumi, pingaartumik, peqqissutsimut killissarititaasunut aammalu uumasunut aqitsunut marloqiusanik qalerualinnut uumasuusunut ilanngussaq 8-mi aalajangersagaasunut allatut piumasaqaatinut naapertuutsitsineq uppernarsarneqartassaaq.

G. Sumiiffinnik tunisassiorfinnik- aamma avalatsitseqqiisarfinnik immikkoortitigaassusilersuineq siunertaralugu, uumasuni aqitsuni marloqiusamik qalerualinni uumasuusuni E. coli-nik misissueqqissaarnermut naleqqiusseriaaseq 
Uumasuni aqitsuni marloqiusamik qalerualinni uumasuusuni E. coli-mik misissueqqissaarnermut naleqqiusseriaasiusoq, tassaavoq, ISO  16649-3-mi nassuiarneqartoq, peqassusersinermut aamma amerlassusersinermut (MPN (Most Probable Number-imut)) teknik-ki. ISO 16140-mi killissarititaasut naapertorlugit naleqqiusseriaatsimut tunngavigalugu naliligaasimappata allatut periarfissatut periaatsit allat atorneqarsinnaapput.
1. Nukillaarnartumik uumasut qaleruallit toqunartuinik peqassuserseriaaseq 
A. Uumasuni aqitsuni marloqiusamik qalerualinni (PSP)-toksin-inik qaleruallit toqunartumik nukillaarnartortaqassusia, standard EN 14526 ( 17 )-imi nassuiarneqartumi periaaseq imaluunniit nunani tamalaani nalilersorlugu akuerisaasoq periaaseq alla sunaluunniit, uumasumik suli uumasumik atuinermik ilaqanngitsoq, malillugu aalajangerneqartassaaq.
B. Qulaani eqqaaneqartut periaatsit, minnerpaamik ataqatigiinnerit tulliuttut aalajangertassavaat:
a) Toqunartut carbamat STX, NeoSTX, gonyautoksin 1 aamma 4 (GTX1- aamma GTX4-isomerer peqatigiissillugit aalajangikkat) aamma gonyautoksin 2 aamma 3 (GTX2- aamma GTX3-isomerer peqatigiissillugit aalajangikkat)
b) Toqunartut N-sulfo-carbamoyl (B1), gonyautoksin-6 (B2), N-sulfocarbamoyl-gonyautoksin 1 aamma 2 (C1- aamma C2-isomerer peqatigiissillugit aalajangikkat), N-sulfocarbamoyl-gonyautoksin 3 aamma 4 (C3- aamma C4-isomerer peqatigiissillugit aalajangikkat)
c) Toqunartut decarbamoyl dcSTX, dcNeoSTX, decarbamoylgonyautoksin-2 aamma -3 (isomerer peqatigiissillugit aalajangikkat).
B.1. Toqunartoqassutsimut naleqatigiississutaasumik (TEF-imik) aalajangersagalinnik qulaani eqqaaneqartunik toqunartunik naligititanik nutaanik nassaartoqarpat, misissueqqissaarnermut ilaatinneqassapput.
B.2. Marine biotoksiner-inik (quajaatit toqunartuinik) nakkutilliinermut, EU-mi naleqqiussinermut misissueqqissaartarfimmiit taassumalu nunani tamalaani naleqqiussinermut misissueqqissaartarfinnik aamma Europa Kommission-ip akuerisai attaveqaqatigisartagaanit siunnersuutit malillugit, katillugu toqunassusia μg STX 2HCL-ækvivalenter/kg-mik taaneqartarpoq, aammalu EFSA’p oqaaseqaataani kingusinnerpaami innersuunneqartutut TEF-it imaluunniit FAO-OMS-imik nalunaarusiaq atorlugit naatsorsorneqartarluni. Imaani uumassusillit toqunartuinik (marine biotoksiner) (algegifte/quajaatit toqunartuinik) nakkutilliinermut TEF-it atorneqartut, EU-mi naleqqiussinermut misissueqqissaartarfimmut nittartakkakkut tamanut saqqummiunneqartarumaarput.
C.  Inernerit akuerineqanngippata, naleqqiussinermut periaaseq, tassaavoq immikkoortoq A naapertorlugu, periaaseq standard EN 14526-mi nassuiarneqartoq.

2. Puigortunnguutaasinnaasut uumasut qaleruallit toqunartuinik ersersitseriaaseq 
A. Uumasuni aqitsuni marloqiusamik qalerualinni (timaa tamaat imaluunniit tamatuminnga nerineqarsinnaasortaa sunaluunniit), uumasut qaleruallit toqunartuinik (ASP)-nik toqunartunik puigortunnguutaasoqassuseq, højtryksvæskekromatografi med ultraviolet detektion (HPLC/UV) imaluunniit nunani tamalaani akuerisaasoq periaaseq atuutilersitseriaaseq alla atorlugit aalajangerneqartarpoq.
B. Taamaattoq, tuniluussinnaanersiuineq siunertaralugu, pisortatigoortoq AOAC-mik periaaseq 2006.02, AOAC International Journal 90-imi, qupperneq. 1011-1027 (ASP-enzymkoblet immunadsorptionsteknik (ELISA)-mik periaaseq)-imi, tamanut saqqummiunneqartoq imaluunniit nunani tamalaani akuerisaasoq periaaseq atuutilersitseriaaseq alla aammattaaq atorneqarsinnaavoq.
C. Inernerit akuerineqanngippata, naleqqiussinermut periaaseq tassaassaaq HPLC/UV-mik periaaseq.

3. Orsunik kajungerisalinnik toqunartoqarneranik takutitseriaatsit
A. Ilanngussaq 8-mi allaaserineqartutut imaani uumassusilinnik toqunartunik (quajaatit toqunartuinik) takutitsinissamut naleqqiusseriaaseq, tassaavoq  EU-referencelaboratoriets væskekromatografi-massespektometri/massespektrometri-mik periaaseq (EURL LC-MS/MS-mik periaaseq). Periaatsikkut tamatumuunakkut minnerpaamik tulliuttut ataqatigiissutit aalajangersarneqartarput:
a) okadainsyregruppen-imut ilaasut toqunartut: OA, DTX1 aamma DTX2, taakkua estere-tai ilaatillugit (DTX3)
c) yessotoksingruppen-imut ilaasut toqunartut: YTX, 45 OH YTX, Homo YTX aamma 45 OH Homo YTX
d)  azaspiracidgruppen-imut ilaasut toqunartut: AZA 1, AZA 2 aamma AZA 3.

Toqunartoqassutsimut naleqatigiississutaasumik (TEF-imik) aalajangersagalinnik qulaani eqqaaneqartunik toqunartunik naligititanik nutaanik nassaartoqarpat, misissueqqissaarnermut ilaatinneqassapput.
Katillugu toqunartoqassutsimut annertussuseq, Den Europæiske Fødevaresikkerhedsautoritet-imi (EFSA) i EFSA-p allattaaviani (2008) 589, qupp. 1-62-mi innersuunneqartunik TEF-inik, imaluunniit EFSA-mik malittarisassianik nutarsagaasinnaasunik, atuinikkut naatsorsorneqartarpoq.
B. Immikkoortoq A-mi eqqaaneqartunit allaasut periaatsit, soorlu LC-MS, HPLC naleqquttumik, immunassays-inik aamma funktionelle assays-inik, assersuutigalugu fosfatase-inhiberingsassay-inik qulaarisartut, EURL LC-MS/MS-mik periaatsimut, periarfissatut allatut imaluunniit tamatumunnga tapersiutitut atorneqarsinnaapput, tulliuttut piumasaqaataallutik:
a) tamakkua kisimiillutik imaluunniit peqatigiillutik, minnerpaamik taakkua immikkoortoq A-mi eqqaaneqartunik stof-finik analogiusunik takutitsinissamut periarfissiippata; pisariaqarpat, piumasaqaatit tulluarnerusut aalajangersarneqassapput
b) EURL LC-MS/MS-mik periaaseq naapertorlugu periaatsip pisinnaasaanut piumasaqaatit eqqortikkunikkit. Periaatsit taamaattut misissueqqissaartarfimmi tassani atuuttuussapput pisinnaassutsinillu misiligaanernut program-mi akuerisaasoq naapertorlugu iluatsilluartumik inernilimmik misilittagaasimassallutik. Pappiaqqatigut assigiissaarinermik periarfissiiniarluni, misissueqqissaartarfinnit arlalinnit  peqataaffigineqartumik, imaani uumassusilinnik toqunartunik (quajaatit toqunartuinik) EU-mi naleqqiussinermut misissueqqissaartarfik, periaatsimik sanilliussisumik atuutilersitsinermut atatillugu ingerlatanik tapersersuivoq.
c) periaatsinik tamakkuninnga atuineq, innuttaasut peqqissusaannik illersuinermut pitsaassutsimut assingusumik tunniussivoq.

4. Imaani uumassusilinnik toqunartunik (quajaatit toqunartuinik) nutaanik imaluunniit takkuttunik takutitsineq
[bookmark: _GoBack]Naalagaaffinnit ilaasortaasunit suliarineqarsimasut, nunani tamalaani nakkutilliinermut program-mit tunngavigalugit, imaani uumassusilinnik toqunartunik (quajaatit toqunartuinik) nutaanik imaluunniit takkuttunik takutitsinissaq siunertaralugu tunisassiorfinnik- aamma avalatsitseqqiivinnik sumiiffinnik ingerlaavartumik alapernaarsuinikkut, akuugaassusilerinermik kemisk-iusunik naleqquttumik qulaajaasinnaasunik allatut periarfissanik periaatsinik imaluunniit terissanik bioassay-inik, periaatsinik atuisoqarsinnaavoq.

